qundao/data-zh-poetry huggingface dataset:
句·其一
作者：路振
朝代：宋

瘴海千枝霧，驪山一騎塵。
贈安邑簿伍彬歸隠
作者：路振
朝代：宋

考終秋鬢白，歸隠舊峰前。
庭樹鳥頻啄，山房人尚眠。
寒巖落桂子，野水過茶煙。
已結勞生念，虔心向竺乾。
赠安邑簿伍彬归隐
作者：路振
朝代：宋

考终秋鬓白，归隐旧峰前。庭树鸟频啄，山房人尚眠。寒岩落桂子，野水过茶烟。已结劳生念，虔心向竺乾。
赠安邑簿伍彬归隐
作者：路振
朝代：宋

考终秋鬓白，归隐旧峰前。庭树鸟频啄，山房人尚眠。寒岩落桂子，野水过茶烟。已结劳生念，虔心向竺干。
赠安邑簿伍彬归隠
作者：路振
朝代：宋

考终秋鬓白，归隠旧峰前。
庭树鸟频啄，山房人尚眠。
寒岩落桂子，野水过茶烟。
已结劳生念，虔心向竺干。
題惠泉師壁
作者：路振
朝代：宋

漢公嘗說惠泉師，解講楞嚴解賦詩。
今日我來師已去，草堂風雨立多時。
题惠泉师壁
作者：路振
朝代：宋
体裁：七言绝句

汉公尝说惠泉师，解讲楞严解赋诗。今日我来师已去，草堂风雨立多时。
题惠泉师壁
作者：路振
朝代：宋

汉公尝说惠泉师，解讲楞严解赋诗。今日我来师已支，草堂风雨立多时。
題石魚
作者：蹇材望
朝代：宋

何代潛鱗翠琰鎸，雙雙依藻更依蓮。
夢符端報屢豐兆，物盛宜歌大有年。
玉燭調和從可卜，金刀題詠又開先。
渾如潑剌波心躍，感召還知太守賢。
题石鱼
作者：蹇材望
朝代：宋
体裁：七言律诗

何代潜鳞翠琰镌，双双依藻更依莲。梦符端报屡丰兆，物盛宜歌大有年。玉烛调和从可卜，金刀题咏又开先。浑如泼剌波心跃，感召还知太守贤。
絕句
作者：蹇汝明
朝代：宋

我聞敬亭無足取，岑寂況在東南崖。
聲名一日遍宇宙，正以謝守詩瑰奇。
绝句
作者：蹇汝明
朝代：宋
体裁：七言绝句

我闻敬亭无足取，岑寂况在东南崖。声名一日遍宇宙，正以谢守诗瑰奇。
題翰林灘
作者：蹇汝明
朝代：宋

灘崖猶刻翰林名，鑿鑿寒波潄玉聲。
遊子淒其感今昔，臨流不敢濯塵纓。
题翰林滩
作者：蹇汝明
朝代：宋

滩崖犹刻翰林名，凿凿寒波漱玉声。游子凄其感今昔，临流不敢濯尘缨。
题翰林滩
作者：蹇汝明
朝代：宋

滩崖犹刻翰林名，凿凿寒波潄玉声。
游子凄其感今昔，临流不敢濯尘缨。
宿沖佑觀
作者：車柬
朝代：宋

纔說昇真意豁然，此行却喜結仙緣。
步穿空翠雲生脚，仰看飛流雪滿肩。
控鶴不來春寂寂，卧龍無底月娟娟。
飄然便作乘風想，不待丹成到九天。
謁文公祠
作者：車柬
朝代：宋

世間萬境一蘧廬，與道俱存是此書。
千載歸來人化鶴，滿腔真樂我知魚。
要將德業參天運，莫把光陰擲歲餘。
靜裏功夫終透澈，一庭明月夜窗虛。
馬家山
作者：車瑾
朝代：宋

山頭紅日生，山下螘蛙爭。
朝市誰能問，烟雲我自耕。
胡麻調紫蕨，黄獨煮香秔。
無意隨園綺，逃名更得名。
不寐
作者：車若水
朝代：宋

通夕不能寐，隔戶聞鍾聲。
野雞四方啼，披衣天未明。
蕭條六合內，耿耿華髮生。
斷鼇何能立四極，杞人憂天自心失。
黄昏野沽添一盂，孔孟行世非我力。
中秋有感
作者：車若水
朝代：宋

村屋半蹲鵜鴂晚，吳江一葉鷾鴯秋。
北邊又聽寒來信，近日何人萬戶侯。
偶書呈雪溪葛守正
作者：車若水
朝代：宋

秦埃幻六籍，斯文天地屯。
詝言嘈萬喙，渺不游其津。
作者能幾何，落落星已晨。
單其千載傳，覷斑尤苦辛。
毫芒忽有會，不能全吾神。
頗怪十年前，出語輒可人。
功深道更拙，敝帚聊自珍。
儳言
作者：車若水
朝代：宋

媧皇識五石，煉之能補天。
補天有何迹，五石世不傳。
五石豈不傳，人心稟靈堅。
一日彝倫敘，千年造化全。
此石經幾煉，天亦經幾補。
火候吾有之，吾師魯男子。
句
作者：車若水
朝代：宋

江右文章今四葉，水心氣脈近三台。
呈立齋先生
作者：車若水
朝代：宋

童牙苦呫畢，嚼瓜燈燼爛。
衡縮高于丘，纔作文字看。
精微隔幾塵，健筆抵流湍。
開眼天地燎，始識用書難。
千葩慚一實，本根耐歲寒。
和立齋先生雁山韻
作者：車若水
朝代：宋

洗山出穹石，削空蹲蒼城。
一清屹萬古，何物相與形。
步涉貪深遊，往往神所兵。
立齋立千仞，天地鑑清聲。
平平遡龍準，不見猿鳥驚。
斯道今泬寥，斯人世重輕。
擎天隻柱健，此囑誰堪膺。
寄瑞巖老煜無取
作者：車若水
朝代：宋

涼月空山挂祖衣，猿啼塔樹昔人非。
春風早已青青柳，莫在梅花飛後飛。
寄鮑府教宏博
作者：車若水
朝代：宋

漆文蟲章孔壁冷，秦煙不燼收餘鑛。
人心萬古無代謝，六龍當天樞極炯。
赤帝芟嬴能幾年，叢葭亂葦書千千。
商盤周敦贋今古，魏殿吳宮鑿後先。
汗將九牛牽不上，從容一絲經萬象。
百年文獻來典謨，我欲盟君分石渠。
小溪道中時己亥荒甚
作者：車若水
朝代：宋

風前有地皆榆葉，秋後何人問菊花。
客路一杯茅店酒，相逢僧亦話生涯。
庚申
作者：車若水
朝代：宋

襄陽耆舊總堪羞，只有龐公已入州。
自向芭蕉眠夜雨，不堪更鼓在牀頭。
思遠
作者：車若水
朝代：宋

白兔速圩頂，暗壁收遺編。
握之不盈掬，而能千萬年。
天地可無人，秦火乃可然。
其粗灑埽間，其精造化先。
後來讀書者，暗引佛與仙。
之人胡弗靈，所論各有偏。
囂祲礙亭毒，三精慘不鮮。
塗飾爲善治，制作埋九淵。
固有二三子，梯級堪攀緣。
夜永發孤啑，思遠能廢眠。
拔地爲五嶽，豈其高到天。
慟立齋先生
作者：車若水
朝代：宋

元元含望久，及是事方新。
四海看更化，皇天忍誤人。
多於閒論議，得聽古經綸。
豈不懷斯世，吾今愛此身。
明妃
作者：車若水
朝代：宋

萬里來朝拜寵歸，琵琶下馬冊閼氏。
虛傳千古和戎話，不道當年虜自衰。
江湖偉觀
作者：車若水
朝代：宋

十年不到一憑闌，景色依然兩鬢斑。
龍蜃吐雲天入海，樓臺倒影水銜山。
僧于僻寺難爲隠，人在扁舟不是閑。
孤鶴似尋和靖宅，盤空飛下又飛還。
玉澗尋梅思先祖隘軒著書處
作者：車若水
朝代：宋

澗水流亭北，莓苔片石平。
寒山幾點白，殘日一杯清。
希聖言猶在，斯人天不生。
當年結深屋，豈爲適閒情。
與史宰山泉
作者：車若水
朝代：宋

十畝山田手自耕，括囊安分是平生。
西州豪傑無皇甫，嬾去虛干向上名。
見篔窗先生
作者：車若水
朝代：宋

關扃守殘經，坐几刓無漆。
風驚雨劫破窗寒，猛心直矢聖賢室。
蟄蠅眩光彈夜紙，一膜不透千千里。
帢幘檠奎照屋明，中津弗截衣带水。
敦彝久掩生深塵，大啟戶牖來無人。
眼中孺子差可語，可語不語悔千古。
遊靈巖
作者：車若水
朝代：宋

一徑碧如合，四山危欲墮。
天低鳥不飛，露濕龍常過。
巖根小葉下，境凈不可唾。
深杳洞出雲，冷鐘佛驚卧。
川僧住八年，有此清福大。
而我尋盟來，坐借蒲團破。
燈深眼雙青，各話其所課。
我穀未必實，他華已成果。
歸來宜有餘，吾道豈全懦。
壁間清獻存，當年愧輕和。
題資福院平綠軒
作者：輔廣
朝代：宋

名區與利壠，羊腸競攀躋。
誰能爲芳草，四曠成幽棲。
春風一憑欄，秀色無高低。
山遥不作障，水近何妨隄。
只恐金氣寒，黄枯變碧萋。
坐令羣目驚，有似七聖迷。
人心無天遊，六鑿相攘擠。
但於平處觀，衆有何端倪。
日月互賓送，景物隨乖暌。
彼昏如執著，惟君試金篦。
宿冲佑观
作者：车柬
朝代：宋

才说升真意豁然，此行却喜结仙缘。步穿空翠云生脚，仰看飞流雪满肩。控鹤不来春寂寂，卧龙无底月娟娟。飘然便作乘风想，不待丹成到九天。
宿冲佑观
作者：车柬
朝代：宋

纔说昇真意豁然，此行却喜结仙缘。
步穿空翠云生脚，仰看飞流雪满肩。
控鹤不来春寂寂，卧龙无底月娟娟。
飘然便作乘风想，不待丹成到九天。
谒文公祠
作者：车柬
朝代：宋

世间万境一蘧庐，与道俱存是此书。
千载归来人化鹤，满腔真乐我知鱼。
要将德业参天运，莫把光阴掷岁余。
静裏功夫终透澈，一庭明月夜窗虚。
谒文公祠
作者：车柬
朝代：宋

世间万境一蘧庐，与道俱存是此书。千载归来人化鹤，满腔真乐我知鱼。要将德业参天运，莫把光阴掷岁馀。静里功夫终透澈，一庭明月夜窗虚。
马家山
作者：车瑾
朝代：宋

山头红日生，山下蚁蛙争。朝市谁能问，烟云我自耕。胡麻调紫蕨，黄独煮香粳。无意随园绮，逃名更得名。
马家山
作者：车瑾
朝代：宋

山头红日生，山下螘蛙争。
朝市谁能问，烟云我自耕。
胡麻调紫蕨，黄独煮香秔。
无意随园绮，逃名更得名。
不寐
作者：车若水
朝代：宋

通夕不能寐，隔户闻钟声。野鸡四方啼，披衣天未明。萧条六合内，耿耿华发生。断鳌何能立四极，杞人忧天自心失。黄昏野沽添一盂，孔孟行世非我力。
不寐
作者：车若水
朝代：宋

通夕不能寐，隔户闻钟声。
野鸡四方啼，披衣天未明。
萧条六合内，耿耿华髮生。
断鳌何能立四极，杞人忧天自心失。
黄昏野沽添一盂，孔孟行世非我力。
与史宰山泉
作者：车若水
朝代：宋
体裁：七言绝句

十亩山田手自耕，括囊安分是平生。西州豪杰无皇甫，懒去虚干向上名。
中秋有感
作者：车若水
朝代：宋
体裁：七言绝句

村屋半蹲鹈鴂晚，吴江一叶鷾鸸秋。北边又听寒来信，近日何人万户侯。
偶书呈雪溪葛守正
作者：车若水
朝代：宋
体裁：古风

秦埃幻六籍，斯文天地屯。詝言嘈万喙，渺不游其津。作者能几何，落落星已晨。单其千载传，觑斑尤苦辛。毫芒忽有会，不能全吾神。颇怪十年前，出语辄可人。功深道更拙，敝帚聊自珍。
儳言
作者：车若水
朝代：宋
体裁：古风

娲皇识五石，炼之能补天。补天有何迹，五石世不传。五石岂不传，人心禀灵坚。一日彝伦叙，千年造化全。此石经几炼，天亦经几补。火候吾有之，吾师鲁男子。
句
作者：车若水
朝代：宋

江右文章今四叶，水心气脉近三台。
呈立斋先生
作者：车若水
朝代：宋

童牙苦呫毕，嚼瓜灯烬烂。衡缩高于丘，才作文字看。精微隔几尘，健笔抵流湍。开眼天地燎，始识用书难。千葩惭一实，本根耐岁寒。
呈立斋先生
作者：车若水
朝代：宋

童牙苦呫毕，嚼瓜灯烬烂。
衡缩高于丘，纔作文字看。
精微隔几尘，健笔抵流湍。
开眼天地燎，始识用书难。
千葩惭一实，本根耐岁寒。
和立斋先生雁山韵
作者：车若水
朝代：宋

洗山出穹石，削空蹲苍城。一清屹万古，何物相与形。步涉贪深游，往往神所兵。立斋立千仞，天地鉴清声。平平溯龙准，不见猿鸟惊。斯道今泬寥，斯人世重轻。擎天只柱健，此嘱谁堪膺。
和立斋先生雁山韵
作者：车若水
朝代：宋

洗山出穹石，削空蹲苍城。
一清屹万古，何物相与形。
步涉贪深游，往往神所兵。
立斋立千仞，天地鑑清声。
平平遡龙准，不见猿鸟惊。
斯道今泬寥，斯人世重轻。
擎天隻柱健，此嘱谁堪膺。
和立斋先生雁山韵
作者：车若水
朝代：宋

洗山川穹石，削空蹲苍城。
一清屹万古，何物相与形。
步涉贪深游，往往神所兵。
立斋立千仞，天地鉴清声。
平平溯龙准，不见猿鸟惊。
斯道今泬寥，斯人世重轻。
擎天只柱健，此嘱谁堪膺。
寄瑞岩老煜无取
作者：车若水
朝代：宋
体裁：七言绝句

凉月空山挂祖衣，猿啼塔树昔人非。春风早已青青柳，莫在梅花飞后飞。
寄鲍府教宏博
作者：车若水
朝代：宋

漆文虫章孔壁冷，秦烟不烬收余矿。
人心万古无代谢，六龙当天枢极炯。
赤帝芟嬴能几年，丛葭乱苇书千千。
商盘周敦贋今古，魏殿吴宫凿后先。
汗将九牛牵不上，从容一丝经万象。
百年文献来典谟，我欲盟君分石渠。
寄鲍府教宏博
作者：车若水
朝代：宋

漆文虫章孔壁冷，秦烟不烬收余鑛。
人心万古无代谢，六龙当天枢极炯。
赤帝芟蠃能几年，丛葭乱苇书千千。
商盘周敦赝今古，魏殿吴宫凿后先。
汗将九牛牵不上，从容一丝经万象。
百年文献来典误，我欲盟君分石渠。
寄鲍府教宏博
作者：车若水
朝代：宋

漆文虫章孔壁冷，秦烟不烬收馀矿。人心万古无代谢，六龙当天枢极炯。赤帝芟嬴能几年，丛葭乱苇书千千。商盘周敦赝今古，魏殿吴宫凿后先。汗将九牛牵不上，从容一丝经万象。百年文献来典谟，我欲盟君分石渠。
小溪道中时己亥荒甚
作者：车若水
朝代：宋
体裁：七言绝句

风前有地皆榆叶，秋后何人问菊花。客路一杯茅店酒，相逢僧亦话生涯。
庚申
作者：车若水
朝代：宋
体裁：七言绝句

襄阳耆旧总堪羞，只有庞公已入州。自向芭蕉眠夜雨，不堪更鼓在床头。
思远
作者：车若水
朝代：宋
体裁：古风

白兔速圩顶，暗壁收遗编。握之不盈掬，而能千万年。天地可无人，秦火乃可然。其粗洒埽间，其精造化先。后来读书者，暗引佛与仙。之人胡弗灵，所论各有偏。嚣祲碍亭毒，三精惨不鲜。涂饰为善治，制作埋九渊。固有二三子，梯级堪攀缘。夜永发孤啑，思远能废眠。拔地为五岳，岂其高到天。
恸立斋先生
作者：车若水
朝代：宋
体裁：五言律诗

元元含望久，及是事方新。四海看更化，皇天忍误人。多于閒论议，得听古经纶。岂不怀斯世，吾今爱此身。
明妃
作者：车若水
朝代：宋
体裁：七言绝句

万里来朝拜宠归，琵琶下马册阏氏。虚传千古和戎话，不道当年虏自衰。
江湖伟观
作者：车若水
朝代：宋

十年不到一凭阑，景色依然两鬓斑。龙蜃吐云天入海，楼台倒影水衔山。僧于僻寺难为隐，人在扁舟不是闲。孤鹤似寻和靖宅，盘空飞下又飞还。
江湖伟观
作者：车若水
朝代：宋

十年不到一凭阑，景色依然两鬓斑。
龙蜃吐云天入海，楼台倒影水衔山。
僧于僻寺难为隠，人在扁舟不是闲。
孤鹤似寻和靖宅，盘空飞下又飞还。
游灵岩
作者：车若水
朝代：宋

一径碧如合，四山危欲堕。天低鸟不飞，露湿龙常过。岩根小叶下，境净不可唾。深杳洞出云，冷钟佛惊卧。川僧住八年，有此清福大。而我寻盟来，坐借蒲团破。灯深眼双青，各话其所课。我谷未必实，他华已成果。归来宜有馀，吾道岂全懦。壁间清献存，当年愧轻和。
游灵岩
作者：车若水
朝代：宋

一径碧如合，四山危欲堕。
天低鸟不飞，露湿龙常过。
岩根小叶下，境凈不可唾。
深杳洞出云，冷钟佛惊卧。
川僧住八年，有此清福大。
而我寻盟来，坐借蒲团破。
灯深眼双青，各话其所课。
我谷未必实，他华已成果。
归来宜有余，吾道岂全懦。
壁间清献存，当年愧轻和。
玉涧寻梅思先祖隘轩著书处
作者：车若水
朝代：宋
体裁：五言律诗

涧水流亭北，莓苔片石平。寒山几点白，残日一杯清。希圣言犹在，斯人天不生。当年结深屋，岂为适閒情。
见篔窗先生
作者：车若水
朝代：宋
体裁：古风

关扃守残经，坐几刓无漆。风惊雨劫破窗寒，猛心直矢圣贤室。蛰蝇眩光弹夜纸，一膜不透千千里。帢帻檠奎照屋明，中津弗截衣带水。敦彝久掩生深尘，大启户牖来无人。眼中孺子差可语，可语不语悔千古。
题资福院平绿轩
作者：辅广
朝代：宋

名区与利垄，羊肠竞攀跻。谁能为芳草，四旷成幽栖。春风一凭栏，秀色无高低。山遥不作障，水近何妨堤。只恐金气寒，黄枯变碧萋。坐令群目惊，有似七圣迷。人心无天游，六凿相攘挤。但于平处观，众有何端倪。日月互宾送，景物随乖暌。彼昏如执著，惟君试金篦。
题资福院平绿轩
作者：辅广
朝代：宋

名区与利壠，羊肠竞攀跻。
谁能为芳草，四旷成幽栖。
春风一凭栏，秀色无高低。
山遥不作障，水近何妨堤。
只恐金气寒，黄枯变碧萋。
坐令羣目惊，有似七圣迷。
人心无天游，六凿相攘挤。
但于平处观，众有何端倪。
日月互宾送，景物随乖暌。
彼昏如执着，惟君试金篦。
笔架山
作者：辛好礼
朝代：宋
体裁：七言律诗

清秋山水无不宜，笔架之峰天下奇。高蟠斗极鸟先却，幽测珠光龙未知。天清钟磬度霄转，月黑星河当户垂。却念浮丘应识我，满空风雨遴新诗。
筆架山
作者：辛好禮
朝代：宋

清秋山水無不宜，筆架之峰天下奇。
高蟠斗極鳥先却，幽測珠光龍未知。
天清鐘磬度霄轉，月黑星河當戶垂。
却念浮丘應識我，滿空風雨遴新詩。
泛汝联句
作者：辛廱
朝代：宋

平居厌城郭，具舟泛清汝。
蓝光一水远，铁色两崖古。
日华动中流，沙纹乱前渚。
湍鸣达公桥，草绿襄王墓。
园英拥流沫，风叶堕残雨。
停桡弄山泉，扶杖过花坞。
澄潭数乱石，断石横颠树。
泳波鱼鬣舒，闯穴蛙首怒。
衝云一雁远，唼荇羣鸥聚。
村间桑柘春，川阔牛羊暮。
回头绿树失，卷幔青峰露。
寻幽恣盘桓，泊浅屡回互。
灵草不知名，珍禽啼在处。
夕阳散鸣鸠，荒阡拱游兔。
挽缆谣歌童，簪花立田妇。
高歌客自如，归涉人相负。
青蒲戢戢生，紫燕翩翩度。
云烟波底明，井邑林外睹。
欣逢闾里旧，愧乏鸡黍具。
缗水荐稏鳞，掘石羞山茹。
绕塘梅实绿，冒桂禽殻素。
我巾聊一颓，石榼烦屡注。
朱樱出芳林，紫笋侑雕俎。
高篇烂珠璧，至乐谢钟鼓。
嗟予性本隘，于世事皆鲁。
便欲弃簪裳，归去事田圃。
肆意山水乐，脱身尘埃苦。
此适诚足尚，斯言未宜遽。
圣神拱岩庙，贤俊毕珪组。
如君之所怀，于时当有补。
高文赞皇猷，大论宁国步。
无为五斗卑，遂屈万里举。
明心在知己，汗颜愧虚誉。
时方索大鼎，胡为衒康瓠。
富贵固众欲，非望久自阻。
圣贤有遗言，戮力期共赴。
尝闻曰中庸，曾不滞出处。
进当泽生民，退则守环堵。
所求义与比，要在身不污。
愿无废吾言，于道其可庶。
泛汝聯句
作者：辛廱
朝代：宋

平居厭城郭，具舟泛清汝。
藍光一水遠，鐵色兩崖古。
日華動中流，沙紋亂前渚。
湍鳴達公橋，草綠襄王墓。
園英擁流沫，風葉墮殘雨。
停橈弄山泉，扶杖過花塢。
澄潭數亂石，斷石橫顛樹。
泳波魚鬣舒，闖穴蛙首怒。
衝雲一雁遠，唼荇羣鷗聚。
村間桑柘春，川闊牛羊暮。
回頭綠樹失，卷幔青峰露。
尋幽恣盤桓，泊淺屢回互。
靈草不知名，珍禽啼在處。
夕陽散鳴鳩，荒阡拱游兔。
挽纜謠歌童，簪花立田婦。
高歌客自如，歸涉人相負。
青蒲戢戢生，紫燕翩翩度。
雲烟波底明，井邑林外睹。
欣逢閭里舊，愧乏雞黍具。
緡水薦稏鱗，掘石羞山茹。
繞塘梅實綠，冒桂禽殻素。
我巾聊一頹，石榼煩屢注。
朱櫻出芳林，紫笋侑雕俎。
高篇爛珠璧，至樂謝鐘鼓。
嗟予性本隘，於世事皆魯。
便欲棄簪裳，歸去事田圃。
肆意山水樂，脫身塵埃苦。
此適誠足尚，斯言未宜遽。
聖神拱巖廟，賢俊畢珪組。
如君之所懷，於時當有補。
高文贊皇猷，大論寧國步。
無爲五斗卑，遂屈萬里舉。
明心在知己，汗顔愧虛譽。
時方索大鼎，胡爲衒康瓠。
富貴固衆欲，非望久自阻。
聖賢有遺言，戮力期共赴。
嘗聞曰中庸，曾不滯出處。
進當澤生民，退則守環堵。
所求義與比，要在身不汙。
願無廢吾言，於道其可庶。
留題使宅眉壽堂
作者：辛次膺
朝代：宋

多病相如故倦遊，四年紆紱到三州。
君恩乞與歸巖壑，何啻將軍得罷休。
留题使宅眉寿堂
作者：辛次膺
朝代：宋
体裁：七言绝句

多病相如故倦游，四年纡绂到三州。君恩乞与归岩壑，何啻将军得罢休。
南园道堂
作者：辛炳
朝代：宋
体裁：七言律诗

纵步幽园晚未回，已驯鱼鸟莫相猜。垂杨当路从教折，细草沿阶不费栽。花树影中流水过，林梢缺处远山来。一筇春事无人共，踏破空庭几点苔。
南園道堂
作者：辛炳
朝代：宋

縱步幽園晚未回，已馴魚鳥莫相猜。
垂楊當路從教折，細草沿階不費栽。
花樹影中流水過，林梢缺處遠山來。
一筇春事無人共，踏破空庭幾點苔。
句
作者：辛炳
朝代：宋

有節松筠方直操，無言桃李盡成蹊。
句
作者：辛炳
朝代：宋

有节松筠方直操，无言桃李尽成蹊。
诗一首
作者：边公式
朝代：宋

松萝深处有神天，小刹何妨纳大千。挂塔定知宣久住，歌吟何幸得流传。袖中出简聊应尔，门上题诗岂偶然。顾我未除烦恼习，与师同结未来缘。
诗一首
作者：边公式
朝代：宋

松萝深处有神天，小刹何妨纳大千。
挂搭定知宜久住，歌吟何幸得流传。
袖中出简聊应尔，门上题诗岂偶然。
顾我未除烦恼习，与师同结未来缘。
诗一首
作者：边公式
朝代：宋

松萝深处有神天，小剎何妨纳大千。
挂塔定知宣久住，歌吟何幸得流传。
袖中出简聊应尔，门上题诗岂偶然。
顾我未除烦恼习，与师同结未来缘。
绝命词
作者：边居谊
朝代：宋
体裁：七言绝句

孤城高倚汉江秋，血战三年死未休。铁石肝肠忠义胆，精灵常向岘山留。
句
作者：边惇德
朝代：宋

敢向诗坛挑老将。
题妙庭观
作者：边维岳
朝代：宋

飞桥翼翼傍云岑，田宅荒凉一径深。想像吹笙凉彻夜，却疑风竹助遗音。不见当年鼎与坚，望中河汉路漫漫。人人自有飞升骨，平却心丹是内丹。
题妙庭观·其一
作者：边维岳
朝代：宋
体裁：七言绝句

飞桥翼翼傍云岑，田宅荒凉一径深。想像吹笙凉彻夜，却疑风竹助遗音。
题妙庭观·其二
作者：边维岳
朝代：宋

不见当年鼎与坚，望中河汉路漫漫。人人自有飞升骨，平却心丹是内丹。
题妙庭观·其二
作者：边维岳
朝代：宋

不见当年鼎与坚，望中河汉路漫漫。
人人自有飞昇骨，平却心丹是内丹。
净明寺
作者：边郎中
朝代：宋

疏篁葱茜云添润，乱石玲珑藓借斑。小有洞从仇穴入，妙峰顶对德云间。
浄明寺
作者：边郎中
朝代：宋

疏篁葱蒨云添润，乱石玲珑藓借斑。
小有洞从仇穴入，妙峰顶对德云间。
再扈从游小山二首
作者：过孟玉
朝代：宋

中官促召走双骖，诏许从游圣泽覃。
历览仙山瞻凤阁，径行禁籞识龙潭。
万方宁谧宜游豫，一曲升平乐宴酣。
浅薄承恩愧无补，原歌风雅继周南。
再扈从游小山二首
作者：过孟玉
朝代：宋

中官促召走双骖，诏许从游圣泽覃。历览仙山瞻凤阁，径行禁籞识龙潭。万方宁谧宜游豫，一曲升平乐宴酣。浅薄承恩愧无补，愿歌风雅继周南。仙阙岧峣紫翠凝，蓬莱楼观喜重登。桫椤树老当金殿，灵壁峰高倚玉绳。辇路苔深龙甃古，瀛洲风静海波澄。分明记得经行处，曾侍君王到上层。
再扈从游小山二首
作者：过孟玉
朝代：宋

仙阙岧嶢紫翠凝，蓬莱楼观喜重登。
桫椤树老当金殿，灵壁峰高倚玉绳。
辇路苔深龙瓮古，瀛洲风静海波澄。
分明记得经行处，曾侍君王到上层。
再扈从游小山二首·其一
作者：过孟玉
朝代：宋

中官促召走双骖，诏许从游圣泽覃。历览仙山瞻凤阁，径行禁籞识龙潭。万方宁谧宜游豫，一曲升平乐宴酣。浅薄承恩愧无补，愿歌风雅继周南。
再扈从游小山二首·其一
作者：过孟玉
朝代：宋

中官促召走双骖，诏许从游圣泽覃。
历览仙山瞻凤阁，径行禁籞识龙潭。
万方宁谧宜游豫，一曲昇平乐宴酣。
浅薄承恩愧无补，愿歌风雅继周南。
再扈从游小山二首·其二
作者：过孟玉
朝代：宋

仙阙岧峣紫翠凝，蓬莱楼观喜重登。桫椤树老当金殿，灵壁峰高倚玉绳。辇路苔深龙甃古，瀛洲风静海波澄。分明记得经行处，曾侍君王到上层。
再扈从游小山二首·其二
作者：过孟玉
朝代：宋

仙阙岧嶤紫翠凝，蓬莱楼观喜重登。
桫椤树老当金殿，灵壁峰高倚玉绳。
辇路苔深龙甃古，瀛洲风静海波澄。
分明记得经行处，曾侍君王到上层。
宝积寺
作者：过守约
朝代：宋
体裁：七言律诗

层楹宝势压禅扃，俗眼尘昏到易醒。千幰树排车盖翠，万螺山矗佛头青。夜将溪月澄心镜，春把岩花作画屏。我欲期师不须出，世途今险甚东溟。
蓬莱山
作者：连三益
朝代：宋
体裁：七言律诗

蓬莱一境最奇哉，门外坑流傍石隈。巨竹不知何日裂，乔松总是昔年栽。石移莫匪神功运，岩筑更无山鬼来。料得众僧行道处，天花馥郁遍苍苔。
蓬莱山
作者：连三益
朝代：宋

蓬莱一境最奇哉，门外坑流傍石隈。
巨竹不知何日裂，乔松总是昔年栽。
石移莫匪神功运，岩築更无山鬼来。
料得众僧行道处，天花馥郁遍苍苔。
洞霄琳宫
作者：连久道
朝代：宋

栖真已得寻西洞，神应谁能辨雨锺。
水奏五音鸣玉凤，山回九锁踞苍龙。
古杉疑复天台去，怪石时从福地供。
它日重游应更好，拟登天柱最高峰。
洞霄琳宫
作者：连久道
朝代：宋

玲珑万状石欺玉，开阖千层秀结峰。尚有炎蒸疑夏日，未令新爽洗秋容。龙翔凤舞来天目，水秀山明巩帝封。新见钱塘王气好，中原我欲指迷踪。栖真已得寻西洞，神应谁能辨雨钟。水奏五音鸣玉凤，山回九锁踞苍龙。古杉疑复天台去，怪石时从福地供。它日重游应更好，拟登天柱最高峰。
洞霄琳宫·其一
作者：连久道
朝代：宋
体裁：七言律诗

玲珑万状石欺玉，开阖千层秀结峰。尚有炎蒸疑夏日，未令新爽洗秋容。龙翔凤舞来天目，水秀山明巩帝封。新见钱塘王气好，中原我欲指迷踪。
洞霄琳宫·其二
作者：连久道
朝代：宋

栖真已得寻西洞，神应谁能辨雨钟。水奏五音鸣玉凤，山回九锁踞苍龙。古杉疑复天台去，怪石时从福地供。它日重游应更好，拟登天柱最高峰。
洞霄琳宫·其二
作者：连久道
朝代：宋

栖真已得寻西洞，神应谁能辨雨钟。
水奏五音鸣玉凤，山回九锁踞苍龙。
古杉疑復天台去，怪石时从福地供。
它日重游应更好，拟登天柱最高峰。
清平乐·渔父
作者：连久道
朝代：宋
体裁：词

阵鸿惊处。一网沈江渚。落叶乱风和细雨。拨棹不如归去。芦花轻泛微澜。蓬窗独自清闲。一觉游仙好梦，任他竹冷松寒。
清平乐·阵鸿惊处
作者：连久道
朝代：宋
体裁：词

阵鸿惊处。一网沈江渚。落叶乱风和细雨。拨棹不如归去。芦花轻泛微澜。蓬窗独自清闲。一觉游仙好梦，任它竹冷松寒。
清平乐（渔父）
作者：连久道
朝代：宋

阵鸿惊处。一网沉江渚。落叶乱风和细雨。拨棹不如归去。
芦花轻泛微澜。蓬窗独自清闲。一觉游仙好梦，任它竹冷松寒。
白云歌赠白云道人
作者：连久道
朝代：宋

君不见白云万顷还□去，来去谁能留得住。去处放他秋月明，来时寒破太虚路。等闲为雨复为晴，玄空一点元青青。道人何异白云意，此心了然游杳冥。
白云歌赠白云道人
作者：连久道
朝代：宋

君不见白云万顷还□去，来去谁能留得住。
去处放他秋月明，来时寒破太虚路。
等闲为雨復为晴，玄空一点元青青。
道人何异白云意，此心了然游杳冥。
翠微亭
作者：连久道
朝代：宋

涌壁千寻古面颜，仰凭天柱俯仙关。松间雕镂轩墀月，未许诗人见一□。行迹年来酬□希，独□岩壑有深期。□□道士能相属，请和空山木落诗。
翠微亭·其一
作者：连久道
朝代：宋

涌壁千寻古面颜，仰凭天柱俯仙关。
松间琱镂轩墀月，未许诗人见一□。
翠微亭·其一
作者：连久道
朝代：宋

涌壁千寻古面颜，仰凭天柱俯仙关。松间雕镂轩墀月，未许诗人见一□。
翠微亭·其二
作者：连久道
朝代：宋
体裁：七言绝句

行迹年来酬□希，独□岩壑有深期。□□道士能相属，请和空山木落诗。
念奴娇
作者：连仲宣
朝代：宋

暗黄著柳，渐寒威收敛，日和风细。□□端门初锡宴，郁郁葱葱佳气。太一行春，青藜照夜，夜色明如水。鳌山彩结，恍然移在平地。曲盖初展湘罗，玉皇香案，近雕阑十二。夹道红帘齐卷上，两行绝新珠翠。清跸声乾，传柑宴罢，闪闪星球坠。下楼归去，觚棱月衔龙尾。
念奴娇
作者：连仲宣
朝代：宋
体裁：词

暗黄著柳，渐寒威收敛，日和风细。
□□端门初锡宴，郁郁葱葱佳气。
太一行春，青藜照夜，夜色明如水。
鳌山彩结，恍然移在平地。
曲盖初展湘罗，玉皇香案，近雕阑十二。
夹道红帘齐卷上，两行绝新珠翠。
清跸声乾，传柑宴罢，闪闪星球坠。
下楼归去，觚稜月衔龙尾。
念奴娇·暗黄着柳
作者：连仲宣
朝代：宋

暗黄着柳，渐寒威收敛，日和风细。
□□端门初锡宴，郁郁葱葱佳气。
太一行春，青藜照夜，夜色明如水。
鳌山彩结，恍然移在平地。
曲盖初展湘罗，玉皇香案，近雕阑十二。
夹道红帘齐卷上，两行绝新珠翠。
清跸声干，传柑宴罢，闪闪星球坠。
下楼归去，觚棱月衔龙尾。
题竹帘诗
作者：连倩女
朝代：宋
体裁：古风

绿筠劈破条条直，红线经回眼眼奇。为爱如花成片段，致令直节有参差。
滴水岩
作者：连南夫
朝代：宋

滴水岩高路欲穷，佩环声响玉玲珑。一天星斗堕青汉，万斛珠玑泻碧空。沧海径归朝夕会，曹溪不隔本源通。何妨凝伫龛岩下，更沐如来灌顶功。
滴水岩
作者：连南夫
朝代：宋

滴水岩高路欲穷，佩环声响玉玲珑。
一天星斗堕青汉，万斛珠玑泻碧空。
沧海径归朝夕会，曹溪不隔本源通。
何妨凝竚龛岩下，更沐如来灌顶功。
望江南·忆江南·寒料峭
作者：连妙淑
朝代：宋
体裁：词

寒料峭，独立望长城。木落萧萧天远大，□声羌管遏云行。归客若为情。樽酒尽，勒马问归程。渐近芦沟桥畔路，野墙荒驿夕阳明。长短几邮亭。
留题碧落洞
作者：连希元
朝代：宋

神仙谁道杳难穷，老俗相传住此宫。
山裂旧分三凫洞，羽飞曾驭九天风。
玉为双阙无尘到，云作丹梯有路能。
谁问稚川何处在，俨然金灶列壶中。
留题碧落洞
作者：连希元
朝代：宋

神仙谁道杳难穷，老俗相传住此宫。山裂旧分三岛洞，羽飞曾驭九天风。玉为双阙无尘到，云作丹梯有路通。谁问稚川何处在，俨然金灶列壶中。
留题碧落洞
作者：连希元
朝代：宋

神仙谁道杳难穷，老俗相传住此宫。
山裂旧分三岛洞，羽飞曾驭九天风。
玉为双阙无尘到，云作丹梯有路通。
谁问稚川何处在，俨然金竈列壶中。
题云华御室
作者：连希元
朝代：宋

洞天东去号云华，便是仙人旧隐家。堪笑伪刘真俗骨，却将泥土葬丹砂。
题云华御室
作者：连希元
朝代：宋

洞天东去号云华，便是仙人旧隐家。
堪笑僞刘真俗骨，却将泥土葬丹砂。
重建羊侯祠和王原叔句
作者：连庠
朝代：宋

大江西来绕重城，犹如丛花疋练萦。左山右阜若开避，曾是岘首当头横。江湍冲山山不动，滔滔雪浪东南倾。聩然巨势压汉境，万楚不得专雄名。四时美景千百状，登临可以摅襟灵。近麓挼蓝秋水绿，幽岩团缬春葩明。寒林萧疏四面合，夏木延袤长川青。危巅碑垫龟螭蛰，阴崖桧老蛟龙形。俯瞰洲岛相向背，风恬江面罗纹生。渔舠数百集其下，瞥然来往一叶轻。波底峥嵘沈翠影，槎头凫雁敛霜翎。天然佳致信可尚，直是丹青写不成。叔子当年乐山水，每来置酒空垆罂。贤达胜士共爱此，谓此风景魁南荆。荆人被化思不已，立祠山椒共祭牲。尔来绵亘几千载，瓦飞栋挠谁经营。守臣罕肯著脚到，遂至完固属兼并。非惮鸠工缮完葺，诚知仁政难继声。帝眷襄阳曰重镇，宜从馆阁择名卿。明公之来百城悦，壶浆竹马相欢迎。政成公休屡登览，山前车骑长晶荧。傃空寓目看不足，诗豪佚发输精诚。乃敕寮属复祠宇，仍从岭上新虚亭。岁时游憩备言咏，荆人爱之犹钜平。羊公之政公之化，异时一致当同评。两贤继美何以况，山之永兮水之清。
重建羊侯祠和王原叔句
作者：连庠
朝代：宋

大江西来遶重城，犹如丛花疋练萦。
左山右阜若开避，曾是岘首当头横。
江湍衝山山不动，滔滔雪浪东南倾。
聩然巨势压汉境，万楚不得专雄名。
四时美景千百状，登临可以摅襟灵。
近麓挼蓝秋水绿，幽岩团缬春葩明。
寒林萧疎四面合，夏木延袤长川青。
危巅碑垫龟螭蛰，阴崖桧老蛟龙形。
俯瞰洲岛相向背，风恬江面罗纹生。
渔舠数百集其下，瞥然来往一叶轻。
波底峥嵘沈翠影，槎头鳬雁敛霜翎。
天然佳致信可尚，直是丹青写不成。
叔子当年乐山水，每来置酒空垆罂。
贤达胜士共爱此，谓此风景魁南荆。
荆人被化思不已，立祠山椒共祭牲。
尔来绵亘几千载，瓦飞栋挠谁经营。
守臣罕肯着脚到，遂至完固属兼并。
非惮鸠工缮完葺，诚知仁政难继声。
帝眷襄阳曰重镇，宜从馆阁择名卿。
明公之来百城悦，壶浆竹马相欢迎。
政成公休屡登览，山前车骑长晶荧。
傃空寓目看不足，诗豪佚发输精诚。
乃敕寮属復祠宇，仍从岭上新虚亭。
岁时游憩备言咏，荆人爱之犹鉅平。
羊公之政公之化，异时一致当同评。
两贤继美何以况，山之永兮水之清。
三省斋为洪中行赋
作者：连文凤
朝代：宋
体裁：五言律诗

机巧日相寻，谁能自警深。惟君学夫子，此意即曾参。钟破平生梦，灯明半夜心。遥知读书处，松桂已成林。
丙戌送李元晖归
作者：连文凤
朝代：宋
体裁：七言律诗

剑影悠悠出故都，酒边临别重踌躇。吴江霜早愁闻雁，楚泽天宽老钓鱼。瑶草春风香未歇，美人秋水意何如。西湖莫忘閒鸥鹭，彊健不妨频寄书。
东坡竹
作者：连文凤
朝代：宋

眉山墓木拱，墨迹此淋漓。
风叶活欲动，霜根死不移。
老仙初画处，元佑太平时。
直节有如此，何缘入党碑。
东坡竹
作者：连文凤
朝代：宋

眉山墓木拱，墨迹此淋漓。风叶活欲动，霜根死不移。老仙初画处，元祐太平时。直节有如此，何缘入党碑。
中秋偶病
作者：连文凤
朝代：宋
体裁：五言律诗

中秋不见月，扶病倚阑干。故国愁心远，西风瘦骨寒。纵无今夕醉，容有别时看。且作南飞鹊，一枝聊自安。
中秋夜坐
作者：连文凤
朝代：宋
体裁：七言绝句

寂寞无如此夜坐，西窗剪烛读离骚。可怜尘世多风雨，天柱峰头月正高。
中秋翫月
作者：连文凤
朝代：宋
体裁：五言律诗

此夜月如昼，有人同倚楼。山河万古色，天地一轮秋。尽赏兴不足，醉看身欲浮。因思旧年处，风雨未能休。
书斋夜坐
作者：连文凤
朝代：宋
体裁：七言绝句

读罢残书听雁声，西风一榻一青灯。老来清思浑如许，自笑前生莫是僧。
二月晦日怀林处士
作者：连文凤
朝代：宋
体裁：五言律诗

相思忽成梦，久不到茶窝。飞去羽毛短，别来风雨多。杏花一夜发，春事二分过。百尺龙潭上，知君意若何。
仓庚
作者：连文凤
朝代：宋

谁将晚秋菊，染作新春衣。立当花枝上，惊散群鸟飞。一声复一声，声声如歔欷。歔欷意何如，乔木空无依。相呼入幽谷，今人交道非。
仓庚
作者：连文凤
朝代：宋

谁将晚秋菊，染作新春衣。
立当花枝上，惊散群鸟飞。
一声復一声，声声如歔欷。
歔欷意何如，乔木空无依。
相呼入幽谷，今人交道非。
伍相公庙丁亥被毁
作者：连文凤
朝代：宋

芦中人，芦中人，渔父相逢浔水津。
一言慷慨辞宝剑，江空月白波粼粼。
被髮佯狂乞吴市，状貌不类流离民。
博浪铁椎袖入手，留侯切切志在秦。
踰淮涉泗扫荆阙，死龙鞭笞无完鳞。
日暮途穷快逆施，愤怒激烈忘君臣。
堂堂庙食几千禩，一夕化作风中尘。
吴山落照秋风老，草木黤惨无余春。
天道茫茫忽今古，世事渺渺如云轮。
芦中人，芦中人，生为公相死为神。
何时拔刀斫鲙痛饮松江醇。
伍相公庙丁亥被燬
作者：连文凤
朝代：宋

芦中人，芦中人，渔父相逢浔水津。一言慷慨辞宝剑，江空月白波粼粼。被发佯狂乞吴市，状貌不类流离民。博浪铁椎袖入手，留侯切切志在秦。踰淮涉泗扫荆阙，死龙鞭笞无完鳞。日暮途穷快逆施，愤怒激烈忘君臣。堂堂庙食几千祀，一夕化作风中尘。吴山落照秋风老，草木黤惨无馀春。天道茫茫忽今古，世事渺渺如云轮。芦中人，芦中人，生为公相死为神。何时拔刀斫鲙痛饮松江醇。
余杭道中晓行
作者：连文凤
朝代：宋

晓雾溟蒙未见天，山光水影白相连。
余杭不似西川路，六月中旬叫杜鹃。
偶作
作者：连文凤
朝代：宋

春风跃马看花时，肯信秋风鬓易衰。富贵百年皆长物，老来方悔读书迟。少年场屋苦奔波，每对书檠读不多。三十年来书好读，可怜老眼费摩挲。
偶作·其一
作者：连文凤
朝代：宋
体裁：七言绝句

春风跃马看花时，肯信秋风鬓易衰。富贵百年皆长物，老来方悔读书迟。
偶作·其二
作者：连文凤
朝代：宋
体裁：七言绝句

少年场屋苦奔波，每对书檠读不多。三十年来书好读，可怜老眼费摩挲。
偶题
作者：连文凤
朝代：宋
体裁：七言绝句

来到深山处士家，山前山后响缲车。老夫不晓人间事，行遍西园看橘花。
八月病中
作者：连文凤
朝代：宋
体裁：五言律诗

此病从何得，蹉跎过六年。家贫无长物，药债似随肩。衰飒形如鬼，清臞骨不仙。死生俱一梦，吾自乐吾天。
六和塔访陈右司
作者：连文凤
朝代：宋

空山木落欲何归，渺渺黄尘污客衣。自叹冯唐今已老，世无刘表孰堪依。炉中丹火工夫浅，篱下文章气燄微。幸识贞元旧朝士，钱塘江上语残晖。
六和塔访陈右司
作者：连文凤
朝代：宋

空山木落欲何归，渺渺黄尘污客衣。
自嘆冯唐今已老，世无刘表孰堪依。
炉中丹火工夫浅，篱下文章气燄微。
幸识贞元旧朝士，钱塘江上语残晖。
冬日早行
作者：连文凤
朝代：宋

客裏閒关去路赊，轻衫短帽朔风斜。
青霜委地疑行雪，红叶成林当落花。
渡口马嘶惊睡犬，田头鹿过散饥鸦。
闭门无事日高起，谁似山中隠士家。
冬日早行
作者：连文凤
朝代：宋

客里閒关去路赊，轻衫短帽朔风斜。青霜委地疑行雪，红叶成林当落花。渡口马嘶惊睡犬，田头鹿过散饥鸦。闭门无事日高起，谁似山中隐士家。
冬日晨兴
作者：连文凤
朝代：宋

开楼看雪坐，半榻着吟僧。
顽甚不知冷，唾来还欲冰。
空庭眠病鹤，冻壁立僵蝇。
邻巷有贫者，晓炊犹未能。
冬日晨兴
作者：连文凤
朝代：宋

开楼看雪坐，半榻著吟僧。顽甚不知冷，唾来还欲冰。空庭眠病鹤，冻壁立僵蝇。邻巷有贫者，晓炊犹未能。
参寥泉
作者：连文凤
朝代：宋
体裁：七言绝句

习习竹风吹古井，点点苔花生断绠。寒泉不浸诗人脾，谩乞山僧泼春茗。
吠犬
作者：连文凤
朝代：宋

爪牙淬霜戟，眼睛耀铜铃。
轻獧更健捷，羣兽此最灵。
吠尧非无知，怪不类桀形。
一片爱主心，庸作警世铭。
哀哉乞怜者，摇尾偷余龄。
吠犬
作者：连文凤
朝代：宋

爪牙淬霜戟，眼睛耀铜铃。轻獧更健捷，群兽此最灵。吠尧非无知，怪不类桀形。一片爱主心，庸作警世铭。哀哉乞怜者，摇尾偷馀龄。
听徐天民琴
作者：连文凤
朝代：宋

閒堂风月深，自此出瑶琴。
为我弹一曲，悠然生古心。
余清分坐客，微响拂流禽。
世上是非耳，谁能知此音。
听徐天民琴
作者：连文凤
朝代：宋

閒堂风月深，自此出瑶琴。为我弹一曲，悠然生古心。馀清分坐客，微响拂流禽。世上是非耳，谁能知此音。
呈赵侍郎
作者：连文凤
朝代：宋

飘缈蓬壶隔俗尘，尘中日月易因循。
白驹皎皎犹空谷，秋水娟娟自美人。
何限溪山分晓梦，无情天地着閒身。
抱琴来问吟边信，见说池塘草正春。
呈赵侍郎
作者：连文凤
朝代：宋

飘缈蓬壶隔俗尘，尘中日月易因循。白驹皎皎犹空谷，秋水娟娟自美人。何限溪山分晓梦，无情天地著閒身。抱琴来问吟边信，见说池塘草正春。
壬午观火地
作者：连文凤
朝代：宋
体裁：七言绝句

烧尽长安市上花，何时重见此繁华。独怜几处堂前燕，失却新巢过别家。
夏日池亭小憩
作者：连文凤
朝代：宋
体裁：五言律诗

眼前无俗物，万竹与千荷。来此坐清昼，看风生白波。閒心诸事省，静耳一蝉多。诗酒足消遣，其如长日何。
寄上虞周伯起县尉
作者：连文凤
朝代：宋
体裁：七言律诗

忆昔论文向酒边，忽来二十二三年。别离老泪深春水，今古闲愁积暮烟。吟作南音怀越土，望穷东浦隔秦天。梦魂不识曹娥渡，一纸相思寄客船。
寄仲宝上人
作者：连文凤
朝代：宋

一笑箫韶曲未终，清风杖锡欲何从。不随轻絮飘流水，且作閒云过别峰。昭庆寺前鸦绕树，馀杭山下鹤归松。人来今雨闻消息，见说维摩带病容。
寄仲宝上人
作者：连文凤
朝代：宋

一笑箫韶曲未终，清风杖锡欲何从。
不随轻絮飘流水，且作閒云过别峰。
昭庆寺前鸦遶树，余杭山下鹤归松。
人来今雨闻消息，见说维摩带病容。
寄友人
作者：连文凤
朝代：宋

少年锐气尽消磨，岁月相随醉梦过。今古悠悠交道变，江山渺渺俗人多。绝弦应为无知者，鼓瑟其如不好何。从此诗筒频寄取，莺花时节莫蹉跎。
寄友人
作者：连文凤
朝代：宋

少年锐气尽消磨，岁月相随醉梦过。
今古悠悠交道变，江山渺渺俗人多。
绝絃应为无知者，鼓瑟其如不好何。
从此诗筒频寄取，鶑花时节莫蹉跎。
寄常州簿郑宗仁
作者：连文凤
朝代：宋

玉立蓬莱问浅深，仙裾不受海尘侵。
千年爱护神龙骨，万里凄凉老鹤心。
夜月照愁低草色，秋风吹泪哭松阴。
钱塘流水情何限，谁采苹花学越吟。
寄常州簿郑宗仁
作者：连文凤
朝代：宋

玉立蓬莱问浅深，仙裾不受海尘侵。千年爱护神龙骨，万里凄凉老鹤心。夜月照愁低草色，秋风吹泪哭松阴。钱塘流水情何限，谁采蘋花学越吟。
寄庐陵刘国博会孟先辈
作者：连文凤
朝代：宋

吁嗟天地何梦中，魈魌日夜嘘寒风。
万物元气销铄尽，文章千古无时穷。
先生驱文挟风雨，笔势不停心自语。
頖池水暖芹正香，物换星移时不鲁。
昔鲁东门已无人，况今门外车马尘。
飞尘着天黑如漆，灵光一点争嶙峋。
新进少年竞浮靡，粧点春妍学桃李。
贞元朝士已无多，不识伯淳堪愧死。
江空岁晚雪满天，钱塘风景经几年。
片言隻字落人世，至今识者犹能传。
愧乏新诗送盘谷，恨别情多歌不足。
语言憔悴更可怜，故都写作断肠曲。
潸然老泪愁天津，铜驼巷陌荆棘深。
吴云江树黯无色，千里共此凄凉心。
昌黎博士头已白，籍湜当年门下客。
俱是干坤无用人，一见新诗重相忆。
噫嘻斋前烟雨凄，横江老鹤今来归。
我欲附之翎翅短，此情寄与东风飞。
寄庐陵刘国博会孟先辈
作者：连文凤
朝代：宋

吁嗟天地何梦中，魈魌日夜嘘寒风。万物元气销铄尽，文章千古无时穷。先生驱文挟风雨，笔势不停心自语。頖池水暖芹正香，物换星移时不鲁。昔鲁东门已无人，况今门外车马尘。飞尘著天黑如漆，灵光一点争嶙峋。新进少年竞浮靡，妆点春妍学桃李。贞元朝士已无多，不识伯淳堪愧死。江空岁晚雪满天，钱塘风景经几年。片言只字落人世，至今识者犹能传。愧乏新诗送盘谷，恨别情多歌不足。语言憔悴更可怜，故都写作断肠曲。潸然老泪愁天津，铜驼巷陌荆棘深。吴云江树黯无色，千里共此凄凉心。昌黎博士头已白，籍湜当年门下客。俱是乾坤无用人，一见新诗重相忆。噫嘻斋前烟雨凄，横江老鹤今来归。我欲附之翎翅短，此情寄与东风飞。
寄悼浦江吴县令清翁
作者：连文凤
朝代：宋

曾于诗裏识清名，几夜吟看婺女星。
番令宅前花未盛，延陵墓上草先青。
灯摇残月佳人哭，碑立斜阳御史铭。
一纸哀歌和泪寄，山高水远树冥冥。
寄悼浦江吴县令清翁
作者：连文凤
朝代：宋

曾于诗里识清名，几夜吟看婺女星。番令宅前花未盛，延陵墓上草先青。灯摇残月佳人哭，碑立斜阳御史铭。一纸哀歌和泪寄，山高水远树冥冥。
寄李閤舍
作者：连文凤
朝代：宋

楚树吴云隔几尘，相思两地各伤神。悠悠岁月多华发，历历江山少故人。苔屋不来今日雨，草池长梦旧家春。便鸿为问平安信，聊当西风寄白蘋。
寄李閤舍
作者：连文凤
朝代：宋

楚树吴云隔几尘，相思两地各伤神。
悠悠岁月多华髮，历历江山少故人。
苔屋不来今日雨，草池长梦旧家春。
便鸿为问平安信，聊当西风寄白苹。
寄林处士景初
作者：连文凤
朝代：宋
体裁：五言律诗

诗书岁月久，到老未忘情。一自文风变，长忧雅道轻。时人空见忌，圣主旧知名。更有孤高节，冰霜无此清。
寄桐庐李华甫
作者：连文凤
朝代：宋

客裏光阴嘆白驹，青山何处故人疏。
花开花落难逢笑，潮去潮来莫寄书。
北海酒深时自醉，西湖水浅晚堪渔。
新诗忽见因相忆，何日携琴话起居。
寄桐庐李华甫
作者：连文凤
朝代：宋

客里光阴叹白驹，青山何处故人疏。花开花落难逢笑，潮去潮来莫寄书。北海酒深时自醉，西湖水浅晚堪渔。新诗忽见因相忆，何日携琴话起居。
寄生树
作者：连文凤
朝代：宋

嗟哉寄生树，微根不自立。矗矗栖林壑，森森动原隰。本非梁栋材，唯有禽鸟集。纵逃千斧侵，宁免寒暑袭。一朝失所托，早暮不相及。人生同此寄，百年一呼吸。湿沫偷呴濡，疏漏强缀葺。未能与物化，安悟此机入。吾每叹吾生，忧思继以泣。托根非其所，举世沦以习。老枝年岁晚，病叶风雨急。神山眇何许，瑶草不可拾。
寄生树
作者：连文凤
朝代：宋

嗟哉寄生树，微根不自立。
矗矗栖林壑，森森动原隰。
本非梁栋材，唯有禽鸟集。
纵逃千斧侵，宁免寒暑袭。
一朝失所託，早暮不相及。
人生同此寄，百年一呼吸。
湿沫偷呴濡，疏漏强缀葺。
未能与物化，安悟此机入。
吾每叹吾生，忧思继以泣。
託根非其所，举世沦以习。
老枝年岁晚，病叶风雨急。
神山眇何许，瑶草不可拾。
寄送介夫城居
作者：连文凤
朝代：宋

曾赋隐居图，知君已定居。移家重入市，引鹤自挑书。烟雨生新梦，云山护旧庐。但令风浪静，何处不堪渔。
寄送介夫城居
作者：连文凤
朝代：宋

曾赋隠居图，知君已定居。
移家重入市，引鹤自挑书。
烟雨生新梦，云山护旧庐。
但令风浪静，何处不堪渔。
对兰
作者：连文凤
朝代：宋
体裁：五言律诗

蔼蔼抱幽姿，幽人得自怡。爱之似君子，好不在花枝。浊世已如许，香心终未衰。窗前堪作伴，閒读九歌词。
对月怀故人
作者：连文凤
朝代：宋
体裁：五言律诗

相思不成寐，风露夜漫漫。明月此时好，故人何处看。客愁杯酒尽，秋影一灯残。空羡楼前雁，欲飞无羽翰。
寿林处士
作者：连文凤
朝代：宋
体裁：五言律诗

人物推先辈，江湖姓字香。今年方八十，此老不寻常。道义襟期重，诗书气味长。顾余蒲柳质，那得似彭郎。
寿陈右司
作者：连文凤
朝代：宋

白发苍颜半醉醒，衣冠洛社旧耆英。谁能似此存高节，天欲留公相太平。閒里看山心共远，老来读易眼增明。年年四月初三夜，帘外一痕新月生。
寿陈右司
作者：连文凤
朝代：宋

白髮苍颜半醉醒，衣冠洛社旧耆英。
谁能似此存高节，天欲留公相太平。
閒裏看山心共远，老来读易眼增明。
年年四月初三夜，帘外一痕新月生。
小雪次北客韵
作者：连文凤
朝代：宋
体裁：七言绝句

丰年佳瑞此先知，莫恨无多莫恨迟。若使纷纷犹未已，梅花冻杀又多时。
山云
作者：连文凤
朝代：宋

去如断雁失羣飞，来是高僧出定归。
无去无来林下客，吟魂一片共依依。
山云
作者：连文凤
朝代：宋

去如断雁失群飞，来是高僧出定归。无去无来林下客，吟魂一片共依依。
山居
作者：连文凤
朝代：宋

无名亦无利，非隐又非仙。逐兽机心息，闻禽野性便。俗淳犹近古，人老不知年。此是山居乐，山中别一天。
山居
作者：连文凤
朝代：宋

无名亦无利，非隠又非仙。
逐兽机心息，闻禽野性便。
俗淳犹近古，人老不知年。
此是山居乐，山中别一天。
己丑元宵
作者：连文凤
朝代：宋
体裁：七言绝句

不因灯火有元宵，彊把时光慰寂寥。十四年来无此兴，三更踏月过河桥。
己卯中秋雨
作者：连文凤
朝代：宋
体裁：七言律诗

南楼一梦已凄凉，好景难逢重感伤。天上此时如白昼，人间何处有清光。山河旧影云俱黑，灯火新愁夜正长。毕竟老蟾终古在，西风客鬓易苍苍。
庚子立春
作者：连文凤
朝代：宋
体裁：五言律诗

又逢庚子岁，老景对韶华。檐噪朝朝鹊，灯开夜夜花。凄迷连月雨，冷落几人家。幸有新春酒，瓶中不用赊。
废冢
作者：连文凤
朝代：宋

零落谁家冢，乌鸢出土飞。黄金知有属，白骨竟无归。野鸟啼阴树，行人吊夕晖。盖棺犹未定，何况此生微。
废冢
作者：连文凤
朝代：宋

零落谁家冢，乌鸢出土飞。
黄金知有属，白骨竟无归。
野鸟啼阴树，行人弔夕晖。
盖棺犹未定，何况此生微。
归燕
作者：连文凤
朝代：宋

营巢生计失，余恨更依依。
故国知何处，西风满去衣。
花案空昨梦，柳巷竟残晖。
欲问兴亡事，无言各自飞。
归燕
作者：连文凤
朝代：宋

营巢生计失，馀恨更依依。故国知何处，西风满去衣。花案空昨梦，柳巷竟残晖。欲问兴亡事，无言各自飞。
忆赵右之
作者：连文凤
朝代：宋
体裁：七言绝句

羞见梅花照客身，梅花长好客长贫。江天摇落年华晚，何处青山有故人。
悼鹤为杨彦礼赋
作者：连文凤
朝代：宋

忽随尘土化，不复此翩跹。遗迹今犹在，主人时自怜。晚风琴操外，残月石床边。几夜梦中见，梦中疑是仙。
悼鹤为杨彦礼赋
作者：连文凤
朝代：宋

忽随尘土化，不復此翩跹。
遗迹今犹在，主人时自怜。
晚风琴操外，残月石床边。
几夜梦中见，梦中疑是仙。
感春
作者：连文凤
朝代：宋
体裁：七言律诗

赏心未足事多违，啼鸟声声怨夕晖。客梦一番芳草歇，人生几度落花飞。病难为别乡情远，老不禁愁酒力微。犹记当年歌舞地，醉游秉烛夜深归。
慈乌
作者：连文凤
朝代：宋
体裁：古风

步出东南林，哑哑闻哀音。哀音不堪闻，而有反哺心。子母谁无情，尔情抑何深。昔人称尔孝，鸟中之曾参。人于物最灵，奈何不如禽。
招隠吟
作者：连文凤
朝代：宋
体裁：古风

碧涧清泉白石寒，神仙一往不可攀，蓬瀛缥缈非人寰。天风高兮翔青鸾，欲往从之春花秋叶残。归去来兮，畏途而恶滩。归去来兮，绿水与青山。衣蓑笠箬，烟幌云关。揖许由，拉巢父，相与徜徉兮广莫之间。黄尘不飞兮白日閒，芝苓森森兮风露漫漫。
挽周明府公谨
作者：连文凤
朝代：宋

彭泽归来厌宦情，弁阳山下买山耕。
春风秋月供吟啸，月夕风朝寄死生。
铭墓古人堪彷佛，着书心事更分明。
但能似此存清节，野史须还记姓名。
挽周明府公谨
作者：连文凤
朝代：宋

彭泽归来厌宦情，弁阳山下买山耕。春风秋月供吟啸，月夕风朝寄死生。铭墓古人堪彷佛，著书心事更分明。但能似此存清节，野史须还记姓名。
无题·其一
作者：连文凤
朝代：宋
体裁：七言绝句

学书学剑两茫然，空过浮生五十年。拟向烟波深处住，王租已及钓鱼船。
无题·其二
作者：连文凤
朝代：宋
体裁：七言律诗

华毂高轩傲世尘，一枝筇竹喜相亲。精神我愧鸿都客，甲子谁同绛县人。悠远山川终古在，鲜妍花草逐时新。故交霜叶凋零尽，欲话当年记不真。
昌化道中
作者：连文凤
朝代：宋

不因来此地，不识别山春。
几处坟无主，多年树有神。
闻猨惊落日，畏虎问行人。
忽到孤峰顶，白云飞满身。
昌化道中
作者：连文凤
朝代：宋

不因来此地，不识别山春。几处坟无主，多年树有神。闻猿惊落日，畏虎问行人。忽到孤峰顶，白云飞满身。
春日田园杂兴
作者：连文凤
朝代：宋

老我无心出市朝，东风林壑自逍遥。一犁好雨秧初种，几道寒泉药旋浇。放犊晓登云外垄，听莺时立柳边桥。池塘见说生新草，已许吟魂入梦招。
春日田园杂兴
作者：连文凤
朝代：宋

老我无心出市朝，东风林壑自逍遥。
一犁好雨秧初种，几道寒泉药旋浇。
放犊晓登云外垄，听鶑时立柳边桥。
池塘见说生新草，已许吟魂入梦招。
晓起
作者：连文凤
朝代：宋
体裁：五言律诗

钟声废早眠，倚棹过晴川。半夜凉风起，一帆秋影悬。僧联闻雁句，仆请买鱼钱。每被人相问，谁家书画船。
晚步
作者：连文凤
朝代：宋
体裁：五言律诗

不知风露寒，深坐翠微间。对酒秋花尽，看云暝鹤还。钟声黄叶寺，樵唱夕阳山。安得吟身健，长随白日閒。
智果寺拜东坡参寥遗像次韵
作者：连文凤
朝代：宋

吾爱参寥子，遗偈寄真迹。
像貌俨如生，鈎画宛若昔。
读此一代文，令人百虑释。
又爱东坡老，仙才逈飘逸。
吟哦月露章，飞奋风雨笔。
古寺遗清风，残碑卧白日。
我来拜祠下，怡然若私觌。
和之诗与禅，诗禅机籁寂。
相对两忘言，终朝不获一。
徘徊走风廊，舂容坐苔石。
于心适有契，所得不患失。
禅空诗亦空，观空莫观色。
寥寥百载下，无此二骚客。
买酒为招魂，欲招不可得。
智果寺拜东坡参寥遗像次韵
作者：连文凤
朝代：宋

吾爱参寥子，遗偈寄真迹。像貌俨如生，钩画宛若昔。读此一代文，令人百虑释。又爱东坡老，仙才迥飘逸。吟哦月露章，飞奋风雨笔。古寺遗清风，残碑卧白日。我来拜祠下，怡然若私觌。和之诗与禅，诗禅机籁寂。相对两忘言，终朝不获一。徘徊走风廊，舂容坐苔石。于心适有契，所得不患失。禅空诗亦空，观空莫观色。寥寥百载下，无此二骚客。买酒为招魂，欲招不可得。
暮秋杂兴
作者：连文凤
朝代：宋

门巷多车马，空斋掩半扉。天时秋后变，人事日来非。岁月销英气，风霜敝客衣。谁知光景短，冉冉去如飞。自怜今老大，空忆旧欢娱。翻覆看时事，艰危涉世途。客身湘浦雁，归梦越乡鲈。安得神仙术，行藏寄一壶。栖栖犹未定，去去复何求。纵有刘伶酒，难消杜甫愁。黑云天易晚，红叶树多秋。哀怨不堪听，笛声何处楼。西风离别泪，点点落清笳。曲变犹庄舄，琴亡自瓠巴。馀生空岁月，倦迹久尘沙。顾影知何似，苍苍白露葭。且说西湖事，未言东海枯。悲风荒野大，落照废城孤。有句填诗债，无钱觅酒垆。不堪重举目，景物入秋殊。似隐还非隐，未能忘世情。山河亡国恨，风雨客楼声。穷有天堪问，贫无地可耕。桃源窅何处，目断故秦城。老计笑空疏，清风一草庐。閒门心迹在，仕籍姓名除。曲唱贞元后，吟归丙子初。不言封禅事，谁识病相如。
暮秋杂兴·其一
作者：连文凤
朝代：宋
体裁：五言律诗

门巷多车马，空斋掩半扉。天时秋后变，人事日来非。岁月销英气，风霜敝客衣。谁知光景短，冉冉去如飞。
暮秋杂兴·其七
作者：连文凤
朝代：宋
体裁：五言律诗

老计笑空疏，清风一草庐。閒门心迹在，仕籍姓名除。曲唱贞元后，吟归丙子初。不言封禅事，谁识病相如。
暮秋杂兴·其三
作者：连文凤
朝代：宋

栖栖犹未定，去去复何求。纵有刘伶酒，难消杜甫愁。黑云天易晚，红叶树多秋。哀怨不堪听，笛声何处楼。
暮秋杂兴·其三
作者：连文凤
朝代：宋

栖栖犹未定，去去復何求。
纵有刘伶酒，难消杜甫愁。
黑云天易晚，红叶树多秋。
哀怨不堪听，笛声何处楼。
暮秋杂兴·其二
作者：连文凤
朝代：宋
体裁：五言律诗

自怜今老大，空忆旧欢娱。翻覆看时事，艰危涉世途。客身湘浦雁，归梦越乡鲈。安得神仙术，行藏寄一壶。
暮秋杂兴·其五
作者：连文凤
朝代：宋
体裁：五言律诗

且说西湖事，未言东海枯。悲风荒野大，落照废城孤。有句填诗债，无钱觅酒垆。不堪重举目，景物入秋殊。
暮秋杂兴·其六
作者：连文凤
朝代：宋

似隐还非隐，未能忘世情。山河亡国恨，风雨客楼声。穷有天堪问，贫无地可耕。桃源窅何处，目断故秦城。
暮秋杂兴·其六
作者：连文凤
朝代：宋

似隠还非隠，未能忘世情。
山河亡国恨，风雨客楼声。
穷有天堪问，贫无地可耕。
桃源窅何处，目断故秦城。
暮秋杂兴·其四
作者：连文凤
朝代：宋

西风离别泪，点点落清笳。
曲变犹庄舄，琴亡自瓠巴。
余生空岁月，倦迹久尘沙。
顾影知何似，苍苍白露葭。
暮秋杂兴·其四
作者：连文凤
朝代：宋

西风离别泪，点点落清笳。曲变犹庄舄，琴亡自瓠巴。馀生空岁月，倦迹久尘沙。顾影知何似，苍苍白露葭。
月夜独坐
作者：连文凤
朝代：宋
体裁：七言绝句

坐久不闻人语喧，风枝吹动宿禽翻。几家负却三更月，未到钟声已闭门。
有感
作者：连文凤
朝代：宋

年来懒作少年狂，一枕功名属梦乡。
举世相夸唐字学，几人曾识汉文章。
自怜晚岁桑榆景，敢入春风桃李场。
到此相逢莫相笑，谁知臧谷两亡羊。
有感
作者：连文凤
朝代：宋

年来懒作少年狂，一枕功名属梦乡。举世相誇唐字学，几人曾识汉文章。自怜晚岁桑榆景，敢入春风桃李场。到此相逢莫相笑，谁知臧谷两亡羊。
枕易
作者：连文凤
朝代：宋
体裁：七言绝句

身世相忘象外天，清风一枕几千年。有时默默焚香坐，閒看白云心自玄。
林处士湖居
作者：连文凤
朝代：宋

儒家生计薄，火后复何如。白发谁怜汝，青山自借居。种花思旧业，对竹理残书。莫叹今牢落，湖边尚可渔。
林处士湖居
作者：连文凤
朝代：宋

儒家生计薄，火后復何如。
白髮谁怜汝，青山自借居。
种花思旧业，对竹理残书。
莫嘆今牢落，湖边尚可渔。
流杯亭
作者：连文凤
朝代：宋
体裁：七言绝句

流杯亭下水无声，满地牛羊野草腥。何事当时贪宴会，至今帝醉未能醒。
湖上
作者：连文凤
朝代：宋
体裁：七言绝句

东风残柳旧烟青，不见长亭共短亭。几处王孙芳草地，胡僧相对坐看经。
湖上行春
作者：连文凤
朝代：宋

踏破六桥杨柳烟，乡心迢递怯啼鹃。好花岁岁仍相似，白发星星不再玄。囊里有金堪一醉，瓢中无药可千年。游人不管兴亡事，但把笙歌闹彩船。
湖上行春
作者：连文凤
朝代：宋

踏破六桥杨柳烟，乡心迢递怯啼鹃。
好花岁岁仍相似，白髮星星不再玄。
囊裏有金堪一醉，瓢中无药可千年。
游人不管兴亡事，但把笙歌闹彩船。
湖饮得天字
作者：连文凤
朝代：宋

老来更上百花船，赖有湖光慰眼前。兵后山川仍恋土，壶中日月不行天。閒身适意随鸥鹭，乐事何心问管弦。尽醉无愁归路晚，客楼只在废城边。
湖饮得天字
作者：连文凤
朝代：宋

老来更上百花船，頼有湖光慰眼前。
兵后山川仍恋土，壶中日月不行天。
閒身适意随鸥鹭，乐事何心问管弦。
尽醉无愁归路晚，客楼只在废城边。
烧香
作者：连文凤
朝代：宋

坐我以灵室，炉中一篆香。
清芬醒耳目，余气入文章。
微见五云散，閒消半日长。
旧书重读罢，风味更悠扬。
烧香
作者：连文凤
朝代：宋

坐我以灵室，炉中一篆香。清芬醒耳目，馀气入文章。微见五云散，閒消半日长。旧书重读罢，风味更悠扬。
王昭君
作者：连文凤
朝代：宋
体裁：七言绝句

使者相随出汉宫，辞君上马去匆匆。只因自恃好颜色，不把金钱买画工。
病后
作者：连文凤
朝代：宋

一病忽半载，囊无挑药资。
生逢千劫后，死较十年迟。
老色从侵面，閒愁併上眉。
惟余清思在，瘦尽尚能诗。
病后
作者：连文凤
朝代：宋

一病忽半载，囊无挑药资。生逢千劫后，死较十年迟。老色从侵面，閒愁并上眉。惟馀清思在，瘦尽尚能诗。
破衣和尚
作者：连文凤
朝代：宋

平生只布衲，浑似晚秋莲。
当日住何寺，随身着几年。
懒将黄叶补，閒共白云眠。
结屋吴山下，修行了宿缘。
破衣和尚
作者：连文凤
朝代：宋

平生只布衲，浑似晚秋莲。当日住何寺，随身著几年。懒将黄叶补，閒共白云眠。结屋吴山下，修行了宿缘。
秋怀
作者：连文凤
朝代：宋

茫茫秋水波，灼灼芙蓉姿。
采之不盈菊，及此行乐时。
阳钫来南翔，玄鸟将西归。
羁旅独牵营，泯默生穷思。
美人不可见，长歌以自怡。
秋怀
作者：连文凤
朝代：宋

草木一何情，荣悴皆有时。飒飒凉风至，一夕失华滋。壮士抚萧晨，慷慨令心悲。流光日以迈，西风生别离。渺渺愁予怀，此怀谁能知。天高正寥泬，深夜群动阒。秋声从何来，淅沥复萧瑟。须臾忽澎湃，愁思若悽恻。罢琴试静听，纷纷鸣四壁。有如贾少年，流涕重太息。时事已凄凉，俛仰一今昔。嗟余复何言，抱此长戚戚。西北多阴风，日夜吹裳衣。草虫动机杼，札札鸣声悲。百忧弥中肠，欢乐复何时。今日忽已逝，来日未可知。且饮以狂药，酩酊从所之。漫漫秋夜长，夜长不能寐。抱琴出中庭，月影落在地。一弹复再弹，声澹趣亦至。谁家筝笛声，纷纷乱人思。音响何急促，忽忽无古意。嗟哉钟仪心，千古独憔悴。茫茫秋水波，灼灼芙蓉姿。采之不盈匊，及此行乐时。阳鸟来南翔，玄鸟将西归。羁旅独牵营，泯默生穷思。美人不可见，长歌以自怡。季鹰真达士，弃宦归东吴。禄无盈寸荣，盎无升斗储。盘桓吴溪上，所乐只在鱼。怀组夸乡里，佩印骄妻孥。朝从高鸟翔，莫随舜华枯。富贵岂不好，不能少须臾。朔风吹尘沙，出门皆畏途。抱影廓独倚，新荣非良图。阴阴陵上柏，离离陵上草。樵儿与牧竖，踯躅陵上道。蜕骨出榛莽，后土不爱宝。衰蝉吊寂寞，寒蟾照枯槁。白云散同漫，西风不敢扫。盖棺千年后，既往不能保。人生血肉躯，百年终丑老。安得紫微书，遗我一火枣。娟娟谁家女，轧轧弄机杼。买丝织未成，催租立当户。下机愁向人，憔悴不敢语。泣涕走深山，深山更风雨。
秋怀·其一
作者：连文凤
朝代：宋
体裁：古风

草木一何情，荣悴皆有时。飒飒凉风至，一夕失华滋。壮士抚萧晨，慷慨令心悲。流光日以迈，西风生别离。渺渺愁予怀，此怀谁能知。
秋怀·其七
作者：连文凤
朝代：宋

阴阴陵上柏，离离陵上草。樵儿与牧竖，踯躅陵上道。蜕骨出榛莽，后土不爱宝。衰蝉吊寂寞，寒蟾照枯槁。白云散同漫，西风不敢扫。盖棺千年后，既往不能保。人生血肉躯，百年终丑老。安得紫微书，遗我一火枣。
秋怀·其七
作者：连文凤
朝代：宋

阴阴陵上柏，离离陵上草。
樵儿与牧竖，踯躅陵上道。
蜕骨出榛莽，后土不爱宝。
衰蝉弔寂寞，寒蟾照枯槁。
白云散同漫，西风不敢扫。
盖棺千年后，既往不能保。
人生血肉躯，百年终丑老。
安得紫微书，遗我一火枣。
秋怀·其三
作者：连文凤
朝代：宋

西北多阴风，日夜吹裳衣。草虫动机杼，札札鸣声悲。百忧弥中肠，欢乐复何时。今日忽已逝，来日未可知。且饮以狂药，酩酊从所之。
秋怀·其三
作者：连文凤
朝代：宋

西北多阴风，日夜吹裳衣。
草虫动机杼，札札鸣声悲。
百忧弥中肠，欢乐復何时。
今日忽已逝，来日未可知。
且饮以狂药，酩酊从所之。
秋怀·其二
作者：连文凤
朝代：宋

天高正寥泬，深夜羣动閴。
秋声从何来，淅沥復萧瑟。
须臾忽澎湃，愁思若悽恻。
罢琴试静听，纷纷鸣四壁。
有如贾少年，流涕重太息。
时事已凄凉，俛仰一今昔。
嗟余復何言，抱此长戚戚。
秋怀·其二
作者：连文凤
朝代：宋

天高正寥泬，深夜群动阒。秋声从何来，淅沥复萧瑟。须臾忽澎湃，愁思若悽恻。罢琴试静听，纷纷鸣四壁。有如贾少年，流涕重太息。时事已凄凉，俛仰一今昔。嗟余复何言，抱此长戚戚。
秋怀·其五
作者：连文凤
朝代：宋
体裁：古风

茫茫秋水波，灼灼芙蓉姿。采之不盈匊，及此行乐时。阳鸟来南翔，玄鸟将西归。羁旅独牵营，泯默生穷思。美人不可见，长歌以自怡。
秋怀·其八
作者：连文凤
朝代：宋

娟娟谁家女，轧轧弄机杼。买丝织未成，催租立当户。下机愁向人，憔悴不敢语。泣涕走深山，深山更风雨。
秋怀·其八
作者：连文凤
朝代：宋

娟娟谁家女，轧轧弄机杼。
买丝织未成，催租立当户。
下机愁向人，顦顇不敢语。
泣涕走深山，深山更风雨。
秋怀·其六
作者：连文凤
朝代：宋
体裁：古风

季鹰真达士，弃宦归东吴。禄无盈寸荣，盎无升斗储。盘桓吴溪上，所乐只在鱼。怀组夸乡里，佩印骄妻孥。朝从高鸟翔，莫随舜华枯。富贵岂不好，不能少须臾。朔风吹尘沙，出门皆畏途。抱影廓独倚，新荣非良图。
秋怀·其四
作者：连文凤
朝代：宋

漫漫秋夜长，夜长不能寐。抱琴出中庭，月影落在地。一弹复再弹，声澹趣亦至。谁家筝笛声，纷纷乱人思。音响何急促，忽忽无古意。嗟哉钟仪心，千古独憔悴。
秋怀·其四
作者：连文凤
朝代：宋

漫漫秋夜长，夜长不能寐。
抱琴出中庭，月影落在地。
一弹復再弹，声澹趣亦至。
谁家筝笛声，纷纷乱人思。
音响何急促，忽忽无古意。
嗟哉钟仪心，千古独憔悴。
秋怀酬仇仁近见寄
作者：连文凤
朝代：宋

西风一夕送残蝉，老景情怀更惘然。
芦荻病中秋瑟瑟，家山梦裏路绵绵。
空城点滴寒莎雨，故国凄迷断础烟。
待得鹤归华表上，可堪人世又千年。
秋怀酬仇仁近见寄
作者：连文凤
朝代：宋

西风一夕送残蝉，老景情怀更惘然。芦荻病中秋瑟瑟，家山梦里路绵绵。空城点滴寒莎雨，故国凄迷断础烟。待得鹤归华表上，可堪人世又千年。
秋雨叹
作者：连文凤
朝代：宋

秋雨何纷纷，百草冻欲烂。曈眬不见日，黤暧犹未旦。烟云杂澒洞，霄壤雨漫漶。阡陌何由分，泾渭不复判。怒触老木摧，响急猛兽散。平陆鱼鳖飞，行客鸟鼠窜。田禾藜莠兴，斗米衾裯换。书生破茅屋，展转长夜半。此时苍生忧，谁知几百万。
秋雨叹
作者：连文凤
朝代：宋

秋雨何纷纷，百草冻欲烂。
曈眬不见日，黤暧犹未旦。
烟云杂澒洞，霄壤雨漫漶。
阡陌何由分，泾渭不復判。
怒触老木摧，响急猛兽散。
平陆鱼鼈飞，行客鸟鼠窜。
田禾藜莠兴，斗米衾裯换。
书生破茅屋，展转长夜半。
此时苍生忧，谁知几百万。
种菖蒲
作者：连文凤
朝代：宋
体裁：五言律诗

此种即昌阳，棱棱九节长。薜萝不敢碧，窗户自生香。病眼看能醒，閒心觉渐凉。余非学仙者，莫问引年方。
稻花
作者：连文凤
朝代：宋
体裁：古风

纷纷儿女花，为人作颜色。眼饱聊自慰，饥来不堪食。此花不入谱，岂是凡花匹。太阳丽天中，正气从午得。开此丰穰瑞，脱彼风雨厄。始华郁而甘，未粲光已白。我行田野间，舒啸意自适。田者告我言，乐岁兹可必。但期一饱死，百年漫劳役。
端午
作者：连文凤
朝代：宋

相传楚俗试兰汤，一枕南熏日正长。
门掩绿阴无箇事，起来烧过午时香。
端午
作者：连文凤
朝代：宋

相传楚俗试兰汤，一枕南薰日正长。门掩绿阴无个事，起来烧过午时香。
笼中鸟
作者：连文凤
朝代：宋
体裁：七言律诗

未是扶摇得意时，笼中日月且相依。一身天地宜閒过，四面风尘莫远飞。老树无枝空怅望，春山何处不知归。冯君爱取新毛羽，休向花前怨落晖。
简李元晖
作者：连文凤
朝代：宋
体裁：五言律诗

移棹方游霅，携琴又到杭。溪山随影转，日月共贫忙。何处依刘表，无人识子长。世情已如此，客路独堪伤。
纨扇
作者：连文凤
朝代：宋

露冷飘零半幅纨，伤心不见女乘鸾。
歌残春院桃花暖，愁杀秋庭木叶寒。
满地飞尘何处避，旧时明月向谁看。
应思曾在君怀裏，一点恩情欲忘难。
纨扇
作者：连文凤
朝代：宋

露冷飘零半幅纨，伤心不见女乘鸾。歌残春院桃花暖，愁杀秋庭木叶寒。满地飞尘何处避，旧时明月向谁看。应思曾在君怀里，一点恩情欲忘难。
纪梦
作者：连文凤
朝代：宋

熏风一榻卧南窗，无事萦心暑亦凉。
半夜忽生乡土梦，屋前屋后荔枝香。
纪梦
作者：连文凤
朝代：宋

薰风一榻卧南窗，无事萦心暑亦凉。半夜忽生乡土梦，屋前屋后荔枝香。
绿珠
作者：连文凤
朝代：宋
体裁：七言绝句

忍将死别季伦家，百丈楼前日色斜。一片香魂随笛散，却疑吹落玉梅花。
自在庐为倪逊翁赋
作者：连文凤
朝代：宋

翁也家何在，悠然天地间。
往来明月牖，坐卧白云关。
晚岁有余乐，谁人似此閒。
只为清景恼，吟得鬓毛斑。
自在庐为倪逊翁赋
作者：连文凤
朝代：宋

翁也家何在，悠然天地间。往来明月牖，坐卧白云关。晚岁有馀乐，谁人似此閒。只为清景恼，吟得鬓毛斑。
自笑
作者：连文凤
朝代：宋

自笑儒冠不称时，几回堪笑复堪悲。閒门事少知贫好，逆境愁多恨死迟。勋阁麒麟无梦想，故山猿鹤有心期。纷纷尘俗都如许，吟得诗成欲寄谁。
自笑
作者：连文凤
朝代：宋

自笑儒冠不称时，几回堪笑復堪悲。
閒门事少知贫好，逆境愁多恨死迟。
勋阁麒麟无梦想，故山猿鹤有心期。
纷纷尘俗都如许，吟得诗成欲寄谁。
自题
作者：连文凤
朝代：宋

每恨诗才短，吟来两目昏。
虽然五七字，难似万余言。
雅道扶不起，苦心谁共论。
几回风雨夜，哭杀杜陵魂。
自题
作者：连文凤
朝代：宋

每恨诗才短，吟来两目昏。虽然五七字，难似万馀言。雅道扶不起，苦心谁共论。几回风雨夜，哭杀杜陵魂。
菊
作者：连文凤
朝代：宋

不用移春槛，西风满客车。
行行无长物，粲粲只黄花。
晚色装秋重，寒香引雾斜。
辇来尊俎处，有酒不须赊。
葛岭废第
作者：连文凤
朝代：宋

此是歌钟第，斯人去不还。
繁华一梦裏，风雨十年间。
红叶自成径，绿苔空掩关。
国亡家亦破，愁杀夕阳山。
葛岭废第
作者：连文凤
朝代：宋

此是歌钟第，斯人去不还。繁华一梦里，风雨十年间。红叶自成径，绿苔空掩关。国亡家亦破，愁杀夕阳山。
董源山水图为北客赋
作者：连文凤
朝代：宋

江南本是山水国，峡影峨云插空碧。
世人爱画不爱真，一幅生绡悬素壁。
董生好手毕宏上，意在笔先方落笔。
云关岫幌扫层青，月浦烟汀写修白。
纵横琐细分毫釐，变化幽冥绝痕迹。
沧江碣石忽破碎，片纸散漫留不得。
当年载入米家船，夜夜虹光八千尺。
新评信口夸天真，声价祇今万钱直。
流传知落几人手，神物护持入君室。
世间尤物能移人，莫看江南望江北。
董源山水图为北客赋
作者：连文凤
朝代：宋

江南本是山水国，峡影峨云插空碧。世人爱画不爱真，一幅生绡悬素壁。董生好手毕宏上，意在笔先方落笔。云关岫幌扫层青，月浦烟汀写修白。纵横琐细分毫釐，变化幽冥绝痕迹。沧江碣石忽破碎，片纸散漫留不得。当年载入米家船，夜夜虹光八千尺。新评信口誇天真，声价祇今万钱直。流传知落几人手，神物护持入君室。世间尤物能移人，莫看江南望江北。
虞美人
作者：连文凤
朝代：宋

帐中对饮复高歌，饮罢歌残泪雨多。自是天将亡楚国，不因红粉失山河。
虞美人
作者：连文凤
朝代：宋

帐中对饮復高歌，饮罢歌残泪雨多。
自是天将亡楚国，不因红粉失山河。
蜜蜂
作者：连文凤
朝代：宋

羣居崖谷间，不食人间食。
春风百花场，来往无虚日。
采花酿为粮，仓廪自充实。
歘罹割裂殃，操戈穷入室。
何异误国人，腹剑而口蜜。
蜜蜂
作者：连文凤
朝代：宋

群居崖谷间，不食人间食。春风百花场，来往无虚日。采花酿为粮，仓廪自充实。歘罹割裂殃，操戈穷入室。何异误国人，腹剑而口蜜。
试笔
作者：连文凤
朝代：宋
体裁：七言律诗

谁遣毛州刺史来，閒窗终日共徘徊。龙窥石涧新临砚，鹤舞松烟乍试煤。茅舍寒深题未遍，玉堂月冷梦空回。笑予得尔浑无用，惆怅临风写八哀。
读史
作者：连文凤
朝代：宋

满道累累尽赭衣，含冤相语泣相随。不因今日身亲见，只说先秦事可疑。
读史
作者：连文凤
朝代：宋

满道纍纍尽赭衣，含冤相语泣相随。
不因今日身亲见，只说先秦事可疑。
读文丞相宋瑞诗
作者：连文凤
朝代：宋

宰相临危不辱身，晋周惟有两忠臣。国亡八载身方死，今古更无第二人。身后声名满世间，孤魂万里朔风寒。何年得见忠臣传，且把君诗当史看。
读文丞相宋瑞诗·其一
作者：连文凤
朝代：宋
体裁：七言绝句

宰相临危不辱身，晋周惟有两忠臣。国亡八载身方死，今古更无第二人。
读文丞相宋瑞诗·其二
作者：连文凤
朝代：宋
体裁：七言绝句

身后声名满世间，孤魂万里朔风寒。何年得见忠臣传，且把君诗当史看。
谢人惠梅花
作者：连文凤
朝代：宋
体裁：七言律诗

惟有梅花不厌贫，花前笑语伴閒身。老枝犹带深山雪，生意能回破屋春。影待月来明户牖，香随风散恼比邻。寄余何限江南意，几度相看忆故人。
费壶天人一理堂
作者：连文凤
朝代：宋

高高下下两无穷，尽在壶天一色中。俯仰不堪供一笑，何当相与问洪濛。
费壶天人一理堂
作者：连文凤
朝代：宋

高高下下两无穷，尽在壶天一色中。
俯仰不堪供一笑，何当相与问洪蒙。
赋椰子吸月杯
作者：连文凤
朝代：宋

壳似悬匏护玉房，谁人剖玉注天浆。有时吞却杯中兔，带得长生药气香。
赋椰子吸月杯
作者：连文凤
朝代：宋

殻似悬匏护玉房，谁人剖玉注天浆。
有时吞却杯中兔，带得长生药气香。
赋黑兔
作者：连文凤
朝代：宋
体裁：七言绝句

昔日蟾宫捣药时，桂花树下影依依。一朝误落人间世，却被缁尘染素衣。
赠卖花湖妓
作者：连文凤
朝代：宋
体裁：七言绝句

客来不惜买花钱，客醉青楼月在天。欲尽樽前歌舞意，湖头已有早开船。
赠画者
作者：连文凤
朝代：宋

麒麟阁上十一人，斯人瑞世真麒麟。云台功臣二十八，中兴事业争嶙峋。或在生前或死后，藉藉声名自不朽。不知当时画者谁，似此画者当好手。古今何代无人材，翕霍变化俱尘埃。岂是画师好手不复遇，岂是世无麟阁与云台。虎头燕颔今已矣，婢膝奴颜当愧死。江湖人物何渺然，子当为我走访山林隐君子。
赠画者
作者：连文凤
朝代：宋

麒麟阁上十一人，斯人瑞世真麒麟。
云台功臣二十八，中兴事业争嶙峋。
或在生前或死后，藉藉声名自不朽。
不知当时画者谁，似此画者当好手。
古今何代无人材，翕霍变化俱尘埃。
岂是画师好手不復遇，岂是世无麟阁与云台。
虎头燕颔今已矣，婢膝奴颜当愧死。
江湖人物何渺然，子当为我走访山林隠君子。
赠赵主簿不语不食
作者：连文凤
朝代：宋

本非学仙者，一日与仙期。
绝粒自无术，不言人谓痴。
倚筇看鹤语，分果饲猨饥。
何似归山好，山中有紫芝。
赠赵主簿不语不食
作者：连文凤
朝代：宋

本非学仙者，一日与仙期。绝粒自无术，不言人谓痴。倚筇看鹤语，分果饲猿饥。何似归山好，山中有紫芝。
赠隐士
作者：连文凤
朝代：宋

不隐山林隐市廛，半生活计此书田。可怜世上无扬子，谁识雄心在太玄。
赠隠士
作者：连文凤
朝代：宋

不隠山林隠市廛，半生活计此书田。
可怜世上无扬子，谁识雄心在太玄。
赵司门成之新居
作者：连文凤
朝代：宋

何必山巅共水涯，闲心幽远此相宜。喧无车马红尘少，乐有琴书白日迟。晴槛倚风初柳处，夜灯听雨正蛙时。客来试问功名事，已付功名与酒卮。
赵司门成之新居
作者：连文凤
朝代：宋

何必山巅共水涯，闲心幽远此相宜。
喧无车马红尘少，乐有琴书白日迟。
晴槛倚风初柳处，夜灯听雨正蛙时。
客来试问功名事，已付功名与酒巵。
载菊分题
作者：连文凤
朝代：宋
体裁：五言律诗

不用移春槛，西风满小车。行行无长物，粲粲只黄花。晚色装秋重，寒香引雾斜。辇来尊俎处，有酒不须赊。
送人入北求仕
作者：连文凤
朝代：宋
体裁：古风

南方有奇士，湖海声猎猎。功名志气锐，不惮远跋涉。春风一片纸，区区无所挟。持此欲取偿，易于拾秋叶。何以赠君言，勉哉耘其业。
送刘悦心教授任浏阳
作者：连文凤
朝代：宋
体裁：七言律诗

一穗藜烟待校书，携书且此作师儒。扶持学法防时弊，教养人材应世需。兰芷汀洲身外楚，菰莼乡国梦中吴。片帆好趁秋风便，吟过洞庭青草湖。
送友人建康入道
作者：连文凤
朝代：宋
体裁：七言律诗

郁郁文章不称时，岂堪寂寞寄人篱。早知乱后为儒误，始恨年来入道迟。春晚茅山犹有朮，秋深商岭已无芝。何当乘此清风去，共看山家未了棋。
送友人建康入道
作者：连文凤
朝代：宋

郁郁文章不称时，岂堪寂寞寄人篱。
早知乱后为儒误，始恨年来入道迟。
春晚茅山犹有术，秋深商岭已无芝。
何当乘此清风去，共看山家未了棋。
送友人归越
作者：连文凤
朝代：宋

妻子相携失所居，山川迢递更崎岖。征鸿去去秋风急，惊鹊栖栖夜月孤。赖有绨袍怜范叔，免教岐路泣杨朱。归来每忆溪船上，买得鲜鱼酒旋沽。
送友人归越
作者：连文凤
朝代：宋

妻子相携失所居，山川迢递更崎岖。
征鸿去去秋风急，惊鹊栖栖夜月孤。
頼有绨袍怜范叔，免教岐路泣杨朱。
归来每忆溪船上，买得鲜鱼酒旋沽。
送友人归越
作者：连文凤
朝代：宋

把手西风晚菊天，梦魂唤醒十年前。未能扪虱谈时事，且与持螯上酒船。吴越青山犹好在，古今明月不长圆。可堪老大重离别，一片愁心落照边。
送友人归越·其一
作者：连文凤
朝代：宋

把手西风晚菊天，梦魂唤醒十年前。未能扪虱谈时事，且与持螯上酒船。
送友人归越·其一
作者：连文凤
朝代：宋

把手西风晚菊天，梦魂唤醒十年前。
未能扪蝨谈时事，且与持螯上酒船。
送友人归越·其二
作者：连文凤
朝代：宋
体裁：七言绝句

吴越青山犹好在，古今明月不长圆。可堪老大重离别，一片愁心落照边。
送叶东叔归永嘉
作者：连文凤
朝代：宋
体裁：古风

君浙余闽数千里，相逢共饮西湖水。湖水正甘鱼正肥，一曲离歌入秋耳。八月风高草木悲，荒城日夜尘沙飞。家山况有古雁荡，此山不归将何之。
送吴言可之鄞
作者：连文凤
朝代：宋
体裁：五言律诗

四明多胜迹，不惮此行难。客棹霜天晚，征衫道路寒。湖灵通夕见，海日带潮看。莫远乘槎去，风涛卒未安。
送周伯旸之馀姚
作者：连文凤
朝代：宋
体裁：五言律诗

佳友难为别，何时重盍簪。客衣黄叶满，书屋白云深。落月生离梦，寒蛩助越吟。抱琴从此去，虞氏有遗音。
送张仲实游姑苏
作者：连文凤
朝代：宋

君本吴下居，复作吴下游。爱此山水佳，役役不得休。卓哉太史公，涉猎纵冥搜。往躅谁能追，而有苏子由。寥寥百载后，渺渺皆予愁。江南地益卑，士习日益媮。此行数百里，不过三两州。欧韩不复作，去去将奚求。倘君有所得，归以发我幽。
送张仲实游姑苏
作者：连文凤
朝代：宋

君本吴下居，復作吴下游。
爱此山水佳，役役不得休。
卓哉太史公，涉猎纵冥搜。
往躅谁能追，而有苏子由。
寥寥百载后，渺渺皆予愁。
江南地益卑，士习日益偷。
此行数百里，不过三两州。
欧韩不復作，去去将奚求。
倘君有所得，归以发我幽。
送张集父分教越之上虞
作者：连文凤
朝代：宋
体裁：七言律诗

此去横经涉远途，三江烟雨晚潮初。颛孙岂是贪求禄，郑老从来爱读书。驻马晓吟曹庙桧，倚船时看舜乡鱼。顾予挟册曾游此，故旧相逢为起居。
送曹之才游天目山
作者：连文凤
朝代：宋

突兀双峰晓色分，瘦筇支足上昆崙。
雷声俯听婴儿语，石势平看骏马奔。
故国山川千古在，前朝人物几家存。
登临不用多怊怅，只好清吟伴野猨。
送曹之才游天目山
作者：连文凤
朝代：宋

突兀双峰晓色分，瘦筇支足上昆崙。雷声俯听婴儿语，石势平看骏马奔。故国山川千古在，前朝人物几家存。登临不用多怊怅，只好清吟伴野猿。
送李元晖閤舍归庐陵
作者：连文凤
朝代：宋
体裁：七言律诗

锐气如君老不磨，悠悠世路涉风波。西湖旧识惟鸥鹭，故国重来尽黍禾。短枕客中生梦少，归舟江上载诗多。相逢未久忽相别，奈此夕阳芳草何。
送杜子问归明州
作者：连文凤
朝代：宋

未酬行道志，抱道复东归。老入江湖鬓，寒深雨雪衣。客程烟树晚，乡梦海鱼肥。所恨交情浅，临岐别语稀。
送杜子问归明州
作者：连文凤
朝代：宋

未酬行道志，抱道復东归。
老入江湖鬓，寒深雨雪衣。
客程烟树晚，乡梦海鱼肥。
所恨交情浅，临岐别语稀。
送林校书入山
作者：连文凤
朝代：宋

茫茫尘世厌风波，但把柴门掩薜萝。朝野交游能有几，文章气味已无多。收书且作林泉隐，洗砚閒将岁月磨。后夜偶然逢野叟，错看太乙重相过。
送林校书入山
作者：连文凤
朝代：宋

茫茫尘世厌风波，但把柴门掩薜萝。
朝野交游能有几，文章气味已无多。
收书且作林泉隠，洗砚閒将岁月磨。
后夜偶然逢埜叟，错看太乙重相过。
送沈伯儁回霅
作者：连文凤
朝代：宋
体裁：七言律诗

江空岁晚朔风寒，诗卷相随晓出关。不为寻梅劳杖履，偶因问菊到家山。溪桥买酒经过熟，邻舍分茶笑语閒。若见碧澜赵公子，为言衰鬓与愁颜。
送王道士入燕
作者：连文凤
朝代：宋
体裁：七言律诗

何处春山采药还，此行万里道途难。西风尘起衣装重，北斗星低剑气寒。学跨青牛朝玉阙，语留白鹤守金丹。洞门无钥须归早，莫待桃花落石坛。
送罗寿可归临江
作者：连文凤
朝代：宋

琴剑西还已有期，白云飞处望多时。湖边别酒春风醉，江上归帆落日迟。客思悠悠生远树，梦魂隐隐入芳篱。到家若话吴中事，自有哀歌寄楚词。
送罗寿可归临江
作者：连文凤
朝代：宋

琴剑西还已有期，白云飞处望多时。
湖边别酒春风醉，江上归帆落日迟。
客思悠悠生远树，梦魂隠隠入芳篱。
到家若话吴中事，自有哀歌寄楚词。
送陈仲甫挟书游甫里
作者：连文凤
朝代：宋

西风客影鬓毛苍，此去携琴又一方。欲向书中消日月，何妨篱下寄文章。于今蜀道无平地，到处并州即故乡。茶灶笔床犹在否，烦君移棹问沧浪。
送陈仲甫挟书游甫里
作者：连文凤
朝代：宋

西风客影鬓毛苍，此去携琴又一方。
欲向书中消日月，何妨篱下寄文章。
于今蜀道无平地，到处并州即故乡。
茶竈笔床犹在否，烦君移棹问沧浪。
送韩仲文归京口
作者：连文凤
朝代：宋

有客京口号竹坡，苍然碧玉横清波。凄凉驼陌走风雨，游尘飞扑征衫多。一点吴山看未了，乡梦悠悠大江表。夕阳何处认归帆，野树苍烟隔飞鸟。
送韩仲文归京口·其一
作者：连文凤
朝代：宋

有客京口号竹坡，苍然碧玉横清波。
凄凉駞陌走风雨，游尘飞扑征衫多。
送韩仲文归京口·其一
作者：连文凤
朝代：宋

有客京口号竹坡，苍然碧玉横清波。凄凉驼陌走风雨，游尘飞扑征衫多。
送韩仲文归京口·其二
作者：连文凤
朝代：宋

一点吴山看未了，乡梦悠悠大江表。夕阳何处认归帆，野树苍烟隔飞鸟。
送韩仲文归京口·其二
作者：连文凤
朝代：宋

一点吴山看未了，乡梦悠悠大江表。
夕阳何处认归颿，野树苍烟隔飞鸟。
送高景仁之广德
作者：连文凤
朝代：宋
体裁：五言律诗

不愁离别难，江浙片云閒。黄叶晚秋径，白茅深处山。有诗连梦远，无累得身閒。若遇西风便，安书寄雁还。
送高继伯分教湖之德清
作者：连文凤
朝代：宋
体裁：七言绝句

此时不忍抱遗材，欲把文章扇冷灰。见说读书堂尚在，瓣香寄与谒东莱。
酬卢宗说见贻
作者：连文凤
朝代：宋

我有离别肠，一日回百周。流光日以迈，离别何时休。仓庚求友声，朝莫鸣相酬。暖风老麦熟，秀野新阴稠。美人隔吴树，皓月明苏州。相望倚寥廓，孤怀抱绸缪。郁志不得语，愁思纷如抽。遐想江湖人，长作鸥鹭俦。雨花落笔床，水芳萦钓舟。赠我锦绣篇，坐之芰荷洲。好语尉心曲，喜色栖眉头。君子怀友生，小人徇俗流。颓波日靡靡，恶风声飕飕。喧啾乱孤皇，舞跃沸群鳅。抚景发浩叹，举觞不成讴。自顾蒲柳衰，敢望桑榆收。一生犹转蓬，百年如传邮。聚会苦不恒，浩荡宜纵游。拍浮酒在船，枕籍糟成丘。一醉乐陶陶，千古空悠悠。愿从卢博士，盘礴仙家楼。
酬卢宗说见贻
作者：连文凤
朝代：宋

我有离别肠，一日回百周。
流光日以迈，离别何时休。
仓庚求友声，朝莫鸣相酬。
暖风老麦熟，秀野新阴稠。
美人隔吴树，皓月明苏州。
相望倚寥廓，孤怀抱绸缪。
鬰志不得语，愁思纷如抽。
遐想江湖人，长作鸥鹭俦。
雨花落笔床，水芳萦钓舟。
赠我锦绣篇，坐之芰荷洲。
好语尉心曲，喜色栖眉头。
君子怀友生，小人徇俗流。
颓波日靡靡，恶风声飕飕。
喧啾乱孤皇，舞跃沸群鳅。
抚景发浩叹，举觞不成讴。
自顾蒲柳衰，敢望桑榆收。
一生犹转蓬，百年如传邮。
聚会苦不恒，浩荡宜纵游。
拍浮酒在船，枕籍糟成丘。
一醉乐陶陶，千古空悠悠。
愿从卢博士，盘礴仙家楼。
酬婺郡学高广文
作者：连文凤
朝代：宋
体裁：七言律诗

十载持竿浙水滨，江空岁晚更愁人。秦楼歌舞多燕剑，洛社风流少晋巾。伏枥已甘存老马，随波不解纵穷鳞。广文何日归茅屋，共醉樽前未死身。
酬高景仁见寄
作者：连文凤
朝代：宋
体裁：七言律诗

忆昔邮亭奉别裾，不知别后意何如。夕阳树外烟尘隔，明月河边笑语疏。客路惊回飞去梦，天风吹落寄来书。西湖莫问残春色，且好白茅山下居。
重游四圣观
作者：连文凤
朝代：宋
体裁：七言律诗

此是前朝扈跸功，祥飞一朵锦云红。旌旗南渡长江外，香火西湖片水中。白鹤往来华表月，碧桃开落石坛风。刘郎今日玄都过，十四年前事不同。
重游天竺
作者：连文凤
朝代：宋

何年飞去竺国峰，下际沧海蟠蛟龙。崛奇诡怪献万状，八风播荡吹不融。千年老藤无根树，长疑上有仙人住。山空月白玄猿啼，咫尺蓬莱隔尘雾。瑶草春深不复妍，荆棘花开颜色鲜。谁驱蛮风煽劫火，神惊鬼哭愁山川。又疑黑衣故宰相，香火未冷今生缘。欲挟须弥还北海，未必神通能广大。康回冯怒相倾摧，神气未完支节解。穿崖凿谷何时宁，混沌死矣灵不灵。
重游天竺
作者：连文凤
朝代：宋

何年飞去竺国峰，下际沧海蟠蛟龙。
崛奇诡怪献万状，八风播荡吹不融。
千年老藤无根树，长疑上有仙人住。
山空月白玄猿啼，咫尺蓬莱隔尘雾。
瑶草春深不復妍，荆棘花开颜色鲜。
谁驱蛮风煽劫火，神惊鬼哭愁山川。
又疑黑衣故宰相，香火未冷今生缘。
欲挟须弥还北海，未必神通能广大。
康回冯怒相倾摧，神气未完支节解。
穿崖凿谷何时宁，混沌死矣灵不灵。
钓丝风
作者：连文凤
朝代：宋

短发冷飕飕，倚船初下钩。閒来片水外，轻弄一痕秋。浅拂蘋花落，低随柳影浮。烟波清梦远，吹不到王侯。
钓丝风
作者：连文凤
朝代：宋

短髮冷飕飕，倚船初下鈎。
閒来片水外，轻弄一痕秋。
浅拂苹花落，低随柳影浮。
烟波清梦远，吹不到王侯。
钓台
作者：连文凤
朝代：宋

诸将驱驰尺寸功，先生来此坐清风。汉家天地閒身外，严濑烟波落照中。片石粼粼年岁晚，一丝袅袅利名空。笑余亦是垂纶客，欲借台前系短篷。
钓台
作者：连文凤
朝代：宋

诸将驱驰尺寸功，先生来此坐清风。
汉家天地閒身外，严濑烟波落照中。
片石粼粼年岁晚，一丝袅袅利名空。
笑余亦是垂纶客，欲借台前繫短篷。
铜雀台
作者：连文凤
朝代：宋

月正明时星正稀，邺城风雨忽凄凄。荒台深锁残春色，半夜寒鸦绕树啼。
铜雀台
作者：连文凤
朝代：宋

月正明时星正稀，邺城风雨忽凄凄。
荒台深锁残春色，半夜寒鸦遶树啼。
闻復先上人下世
作者：连文凤
朝代：宋
体裁：五言律诗

满腹贮韩文，僧中少似君。行高临死见，名重在生闻。霜变北峰树，猿啼下竺云。未知埋骨处，消得片香焚。
雪
作者：连文凤
朝代：宋
体裁：七言律诗

几片飘从客鬓来，光摇老眼白皑皑。不因枯树今朝见，只道寒梅昨夜开。是处园林迎腊到，一时天地唤春回。凭谁寄语问滕六，乞与人间此种栽。
项籍
作者：连文凤
朝代：宋
体裁：七言绝句

盖世英雄冠古今，干戈未定日相寻。帐中一夕悲歌处，霸气难降儿女心。
顽独
作者：连文凤
朝代：宋
体裁：七言律诗

顽独斋前翠色交，翛然一榻掩衡茅。禅心久作高僧悟，方术宁从道士教。晓日短墙花弄影，晚风斜槛鹤归巢。老怀自喜诗尤健，几度穷吟忆孟郊。
题友人湘行稿
作者：连文凤
朝代：宋

诗史久不作，此游清兴长。
看山到湘水，随雁过衡阳。
醉裏关河在，吟余草木香。
九歌流落处，想为一沾裳。
题友人湘行稿
作者：连文凤
朝代：宋

诗史久不作，此游清兴长。看山到湘水，随雁过衡阳。醉里关河在，吟馀草木香。九歌流落处，想为一沾裳。
题在家僧自在窝
作者：连文凤
朝代：宋
体裁：五言律诗

此即家山处，春风住几年。昼看红日坐，时抱白云眠。半榻清闲地，一龛安乐禅。丛林有规矩，何似且随缘。
题干洞
作者：连文凤
朝代：宋
体裁：七言绝句

何人凿破云烟壑，百丈云烟生节角。解衣盘礴坐山风，一片松花半空落。
题林进士玉芝西涧小隐
作者：连文凤
朝代：宋

小山寻杖屦，璧水叹荆榛。结屋依泉石，弹冠谢俗尘。伤心天宝事，散发义熙民。芝岭甘幽旷，桃源慕隐沦。田园谋老计，花竹结芳邻。孔孟惟忧道，夷齐不患贫。无官劳远梦，有地著閒身。来往唐冠带，留题汉缙绅。知君易尚在，吾亦守吾真。
题林进士玉芝西磵小隠
作者：连文凤
朝代：宋

小山寻杖屦，璧水叹荆榛。
结屋依泉石，弹冠谢俗尘。
伤心天宝事，散髮义熙民。
芝岭甘幽旷，桃源慕隠沦。
田园谋老计，花竹结芳邻。
孔孟惟忧道，夷齐不患贫。
无官劳远梦，有地着閒身。
来往唐冠带，留题汉缙绅。
知君易尚在，吾亦守吾真。
题湿洞
作者：连文凤
朝代：宋

栖霞岭头起烟雾，栖霞洞前撼风雨。洞门深锁碧泉寒，控塞玉壶冰雪贮。未容俗客漱齿牙，且乞诗人涤肝腑。何当买屋此山居，山中六月不知暑。
题湿洞
作者：连文凤
朝代：宋

栖霞岭头起烟雾，栖霞洞前撼风雨。
洞门深锁碧泉寒，控塞玉壶冰雪贮。
未容俗客潄齿牙，且乞诗人涤肝腑。
何当买屋此山居，山中六月不知暑。
题画
作者：连文凤
朝代：宋
体裁：七言绝句

娇红淡粉逞春姿，好手移来一两枝。见说此花三十种，只消莫画醉西施。
题胭脂骢图
作者：连文凤
朝代：宋

世上纷纷驽与骀，分明此种是龙媒。雪毛尚带胭脂湿，想是扶桑作浴回。
题臙脂骢图
作者：连文凤
朝代：宋

世上纷纷驽与骀，分明此种是龙媒。
雪毛尚带臙脂湿，想是扶桑作浴回。
题金华方韶卿在雅堂
作者：连文凤
朝代：宋

钟仪作楚奏，庄舄吟越声。土风固尔殊，心事终当明。韶濩久不伦，矧复英与茎。正声何寥寥，淫哇鸣纵横。世有知音人，恻恻闻若惊。抱器入河海，泯默怀幽贞。掩泣望西狩，素王不复生。怆然鼓一曲，聊以舒此情。一鼓草木震，再鼓山岳清。我耳非子期，顾我一再倾。何当登斯堂，酌酒歌鹿鸣。
题金华方韶卿在雅堂
作者：连文凤
朝代：宋

钟仪作楚奏，庄舄吟越声。
土风固尔殊，心事终当明。
韶濩久不伦，矧復英与茎。
正声何寥寥，淫哇鸣纵横。
世有知音人，恻恻闻若惊。
抱器入河海，泯默怀幽贞。
掩泣望西狩，素王不復生。
怆然鼓一曲，聊以舒此情。
一鼓草木震，再鼓山岳清。
我耳非子期，顾我一再倾。
何当登斯堂，酌酒歌鹿鸣。
题陆介夫隐居图
作者：连文凤
朝代：宋

竹篱茅舍处，此是陆家村。惟有鹤看屋，更无人到门。古琴长挂壁，春酒自盈樽。似隐还非隐，幽居亦寓言。
题陆介夫隠居图
作者：连文凤
朝代：宋

竹篱茅舍处，此是陆家村。
惟有鹤看屋，更无人到门。
古琴长挂壁，春酒自盈樽。
似隠还非隠，幽居亦寓言。
题隠者园
作者：连文凤
朝代：宋
体裁：七言律诗

三径归来但闭门，门前车马自纷纷。半生活计寻清事，一片闲心寄白云。暇日池台行处乐，春风禽鸟静中闻。客楼相对西邻住，好景天教向我分。
飞云亭
作者：连文凤
朝代：宋

越山眇何许，孤影更依依。
每见无心出，因思啮指归。
随风游泮水，带雨湿斑衣。
应想巴陵地，春余寸草晖。
飞云亭
作者：连文凤
朝代：宋

越山眇何许，孤影更依依。每见无心出，因思齧指归。随风游泮水，带雨湿斑衣。应想巴陵地，春馀寸草晖。
馀杭道中晓行
作者：连文凤
朝代：宋

晓雾溟濛未见天，山光水影白相连。馀杭不似西川路，六月中旬叫杜鹃。
鸤鸠
作者：连文凤
朝代：宋
体裁：古风

时兮呼妇来，时兮驱妇去。呼来知天晴，驱去知天雨。一去或一来，非为新与故。白云变苍狗，人事何错迕。不念糟糠时，弃如路傍土。
鹡鸰
作者：连文凤
朝代：宋
体裁：古风

朝兮呼相食，莫兮呼相集。行行水之湄，止止原之隰。行止相与言，慎勿罗网入。君看禽鸟心，犹念在原息。嗟哉郑氏子，糊口不自给。
鹤泉为丁君瑞赋
作者：连文凤
朝代：宋
体裁：七言绝句

为厌缁尘污缟衣，閒身甘共水相依。尘间那得清泠水，何似瑶池饮夕晖。
黄资深入道
作者：连文凤
朝代：宋

霞衣飞舞越山青，回笑时人醉未醒。春枕卧看琪树月，夜香学拜石坛星。泥成丹灶烧仙药，移近明窗读道经。可惜蓬莱归不早，海风正急海波腥。
黄资深入道
作者：连文凤
朝代：宋

霞衣飞舞越山青，回笑时人醉未醒。
春枕卧看琪树月，夜香学拜石坛星。
泥成丹竈烧仙药，移近明窗读道经。
可惜蓬莱归不早，海风正急海波腥。
黄高士山房
作者：连文凤
朝代：宋
体裁：七言绝句

绝无一语到人间，但把瑶琴续续弹。夜鹤归来山月白，松花吹落石林寒。
默默诗
作者：连文凤
朝代：宋
体裁：五言律诗

默默守吾玄，此心谁共言。青天开有眼，白日走无根。岁月貂裘敝，生涯铁砚存。古人如可作，买酒为招魂。
题琴堂
作者：连涧
朝代：宋
体裁：五言绝句

堂下肃且清，琴声淡而古。学道则爱人，岂独闻其语。
题莞尔堂
作者：连涧
朝代：宋
体裁：五言绝句

人心深百川，世路险九折。牛刀岂非宜，能巧不如拙。
钓丝风
作者：连百正
朝代：宋
体裁：五言律诗

短发冷飕飕，倚阑初下钩。閒来片水外，轻弄一痕秋。浅拂芦花乱，低分柳影浮。烟波清梦远，吹不到公侯。
失调名
作者：连静女
朝代：宋
体裁：词

朦胧月影，黯淡花阴，独立等多时。只恐冤家误约，又怕他、侧近人知。千回作念，万般思忆，心下暗猜疑。蓦地偷来厮见，抱著郎、语颤声低。轻移莲步，暗褪罗裳，携手过廊西。已是更阑人静，粉郎恣意怜伊。霎时云雨，半晌欢娱，依旧两分飞。去也回眸告道，待等奴、兜上鞋儿。
失调名·朦胧月影
作者：连静女
朝代：宋

朦胧月影，黯淡花阴，独立等多时。
只恐冤家误约，又怕他、侧近人知。
千回作念，万般思忆，心下暗猜疑。
蓦地偷来厮见，抱着郎、语颤声低。
轻移莲步，暗褪罗裳，携手过廊西。
已是更阑人静，粉郎恣意怜伊。
霎时云雨，半晌欢娱，依旧两分飞。
去也回眸告道，待等奴、兜上鞋儿。
武陵春·人道有情须有梦
作者：连静女
朝代：宋
体裁：词

人道有情须有梦，无梦岂无情。夜夜相思直到明。有梦怎生成。伊若忽然来梦里，邻笛又还惊。笛里声声不忍听。浑是断肠声。
武陵春·人道有情须有梦
作者：连静女
朝代：宋

人道有情须有梦，无梦岂无情？夜夜相思直到明，有梦怎生成？
伊若忽然来梦里，邻笛又还惊。笛里声声不忍听，浑是断肠声。
登洪庆观
作者：适宜
朝代：宋
体裁：七言律诗

行到蓬莱第一宫，却惭仙路印尘踪。界开形势昆崙水，送过烟岚黛嵋峰。经夏定知非暑气，乘时犹逮看秋容。不才佳景难为赋，空立斜阳倚瘦筇。
白云庵
作者：逍遥子
朝代：宋

山居常与白云俱，小筑东轩著药炉。消遣客魔须底物，竹间叶叶有灵符。泉流东畔是蓬莱，我爱青山为展开。独倚瘦筇谁是伴，白云日晚自归来。洞底菖蒲绿作坡，松根况有茯苓多。自能饱饭太平日，不学式微歌浩歌。蚁窠得意从渠计，螳翳忘言息我机。寒尽山庵无历日，野花啼鸟又春归。
白云庵·其一
作者：逍遥子
朝代：宋

山居常与白云俱，小筑东轩着药炉。
消遣客魔须底物，竹间叶叶有灵符。
白云庵·其三
作者：逍遥子
朝代：宋
体裁：七言绝句

洞底菖蒲绿作坡，松根况有茯苓多。自能饱饭太平日，不学式微歌浩歌。
白云庵四首
作者：逍遥子
朝代：宋

山居常与白云俱，小筑东轩著药炉。消遣客魔须底物，竹间叶叶有灵符。
白云庵四首
作者：逍遥子
朝代：宋
体裁：七言绝句

泉流东畔是蓬莱，我爱青山为展开。独倚瘦筇谁是伴，白云日晚自归来。
白云庵四首
作者：逍遥子
朝代：宋

洞底草蒲绿作坡，松根况有茯苓多。
自能饱饭太平日，不学式微歌浩歌。
白云庵四首
作者：逍遥子
朝代：宋
体裁：七言绝句

蚁窠得意从渠计，螳翳忘言息我机。寒尽山庵无历日，野花啼鸟又春归。
白雲庵·其一
作者：逍遥子
朝代：宋

山居常與白雲俱，小築東軒著藥爐。
消遣客魔須底物，竹間葉葉有靈符。
白雲庵·其三
作者：逍遥子
朝代：宋

洞底菖蒲綠作坡，松根况有茯苓多。
自能飽飯太平日，不學式微歌浩歌。
白雲庵·其二
作者：逍遥子
朝代：宋

泉流東畔是蓬萊，我愛青山爲展開。
獨倚瘦筇誰是伴，白雲日晚自歸來。
白雲庵·其四
作者：逍遥子
朝代：宋

蟻窠得意從渠計，螳翳忘言息我機。
寒盡山庵無歷日，野花啼鳥又春歸。
罗浮茶
作者：逍遥子
朝代：宋

少水仍将活火煎，茶经妙处莫虚传。
陆颠所在闲题品，未试罗浮第一泉。
罗浮茶
作者：逍遥子
朝代：宋
体裁：七言绝句

活水仍将活火煎，茶经妙处莫虚传。陆颠所在闲题品，未试罗浮第一泉。
羅浮茶
作者：逍遥子
朝代：宋

活水仍將活火煎，茶經妙處莫虛傳。
陸顛所在閑題品，未試羅浮第一泉。
茶庵
作者：逍遥子
朝代：宋

道人宴坐碧山阿，啄木敲門擬客過。
吾境本無妖魅事，日長翻有睡爲魔。
茶庵
作者：逍遥子
朝代：宋
体裁：七言绝句

道人宴坐碧山阿，啄木敲门拟客过。吾境本无妖魅事，日长翻有睡为魔。
茶庵
作者：逍遥子
朝代：宋

道人宴坐碧山阿，，
啄木敲门拟客过。吾境本无妖魅事，
日长翻有睡为魔。
文斾山
作者：通真子
朝代：宋

魏氏当年礼斗坛，至今遗址在人间。
苍梧已老烟霞淡，丹竈空余岁月閒。
铃铎夜深惊睡鹤，幡幢晴影上空山。
后人自媿縻婚宦，不得追随款旧关。
文斾山
作者：通真子
朝代：宋

魏氏當年禮斗壇，至今遺址在人間。
蒼梧已老烟霞淡，丹竈空餘歲月閒。
鈴鐸夜深驚睡鶴，幡幢晴影上空山。
後人自媿縻婚宦，不得追隨款舊關。
文旆山
作者：通真子
朝代：宋

魏氏当年礼斗坛，至今遗址在人间。苍梧已老烟霞淡，丹灶空馀岁月閒。铃铎夜深惊睡鹤，幡幢晴影上空山。后人自愧縻婚宦，不得追随款旧关。
蓬萊山
作者：連三益
朝代：宋

蓬萊一境最奇哉，門外坑流傍石隈。
巨竹不知何日裂，喬松總是昔年栽。
石移莫匪神功運，巖築更無山鬼來。
料得衆僧行道處，天花馥郁遍蒼苔。
洞霄琳宮·其一
作者：連久道
朝代：宋

玲瓏萬狀石欺玉，開闔千層秀結峰。
尚有炎蒸疑夏日，未令新爽洗秋容。
龍翔鳳舞來天目，水秀山明鞏帝封。
新見錢塘王氣好，中原我欲指迷蹤。
洞霄琳宮·其二
作者：連久道
朝代：宋

棲真已得尋西洞，神應誰能辨雨鍾。
水奏五音鳴玉鳳，山回九鎖踞蒼龍。
古杉疑復天台去，怪石時從福地供。
它日重游應更好，擬登天柱最高峰。
白雲歌贈白雲道人
作者：連久道
朝代：宋

君不見白雲萬頃還□去，來去誰能留得住。
去處放他秋月明，來時寒破太虛路。
等閑爲雨復爲晴，玄空一點元青青。
道人何異白雲意，此心了然游杳冥。
翠微亭·其一
作者：連久道
朝代：宋

湧壁千尋古面顔，仰憑天柱俯仙關。
松間琱鏤軒墀月，未許詩人見一□。
滴水巖
作者：連南夫
朝代：宋

滴水巖高路欲窮，佩環聲響玉玲瓏。
一天星斗墮青漢，萬斛珠璣瀉碧空。
滄海逕歸朝夕會，曹溪不隔本源通。
何妨凝竚龕巖下，更沐如來灌頂功。
望江南·憶江南
作者：連妙淑
朝代：宋

寒料峭，獨立望長城。木落蕭蕭天遠大，□聲羌管遏雲行。歸客若為情。樽酒盡，勒馬問歸程。漸近蘆溝橋畔路，野牆荒驛夕陽明。長短几郵亭。
留題碧落洞
作者：連希元
朝代：宋

神仙誰道杳難窮，老俗相傳住此宮。
山裂舊分三島洞，羽飛曾馭九天風。
玉爲雙闕無塵到，雲作丹梯有路通。
誰問稚川何處在，儼然金竈列壺中。
題雲華御室
作者：連希元
朝代：宋

洞天東去號雲華，便是仙人舊隱家。
堪笑僞劉真俗骨，卻將泥土葬丹砂。
重建羊侯祠和王原叔句
作者：連庠
朝代：宋

大江西來遶重城，猶如叢花疋練縈。
左山右阜若開避，曾是峴首當頭橫。
江湍衝山山不動，滔滔雪浪東南傾。
聵然巨勢壓漢境，萬楚不得專雄名。
四時美景千百狀，登臨可以攄襟靈。
近麓挼藍秋水綠，幽巖團纈春葩明。
寒林蕭疎四面合，夏木延袤長川青。
危巔碑墊龜螭蟄，陰崖檜老蛟龍形。
俯瞰洲島相向背，風恬江面羅紋生。
漁舠數百集其下，瞥然來往一葉輕。
波底崢嶸沈翠影，槎頭鳬雁斂霜翎。
天然佳致信可尚，直是丹青寫不成。
叔子當年樂山水，每來置酒空壚罌。
賢達勝士共愛此，謂此風景魁南荆。
荆人被化思不已，立祠山椒共祭牲。
爾來綿亙幾千載，瓦飛棟撓誰經營。
守臣罕肯著脚到，遂至完固屬兼并。
非憚鳩工繕完葺，誠知仁政難繼聲。
帝眷襄陽曰重鎮，宜從館閣擇名卿。
明公之來百城悅，壺漿竹馬相歡迎。
政成公休屢登覽，山前車騎長晶熒。
傃空寓目看不足，詩豪佚發輸精誠。
乃敕寮屬復祠宇，仍從嶺上新虛亭。
歲時遊憩備言詠，荆人愛之猶鉅平。
羊公之政公之化，異時一致當同評。
兩賢繼美何以況，山之永兮水之清。
三省齋爲洪中行賦
作者：連文鳳
朝代：宋

機巧日相尋，誰能自警深。
惟君學夫子，此意即曾參。
鐘破平生夢，燈明半夜心。
遥知讀書處，松桂已成林。
丙戌送李元暉歸
作者：連文鳳
朝代：宋

劍影悠悠出故都，酒邊臨別重躊躇。
吳江霜早愁聞雁，楚澤天寬老釣魚。
瑶草春風香未歇，美人秋水意何如。
西湖莫忘閒鷗鷺，彊健不妨頻寄書。
中秋偶病
作者：連文鳳
朝代：宋

中秋不見月，扶病倚闌干。
故國愁心遠，西風瘦骨寒。
縱無今夕醉，容有別時看。
且作南飛鵲，一枝聊自安。
中秋夜坐
作者：連文鳳
朝代：宋

寂寞無如此夜坐，西窗剪燭讀離騷。
可憐塵世多風雨，天柱峰頭月正高。
中秋翫月
作者：連文鳳
朝代：宋

此夜月如晝，有人同倚樓。
山河萬古色，天地一輪秋。
盡賞興不足，醉看身欲浮。
因思舊年處，風雨未能休。
二月晦日懷林處士
作者：連文鳳
朝代：宋

相思忽成夢，久不到茶窩。
飛去羽毛短，別來風雨多。
杏花一夜發，春事二分過。
百尺龍潭上，知君意若何。
伍相公廟丁亥被燬
作者：連文鳳
朝代：宋

蘆中人，蘆中人，漁父相逢潯水津。
一言慷慨辭寶劍，江空月白波粼粼。
被髮佯狂乞吳市，狀貌不類流離民。
博浪鐵椎袖入手，留侯切切志在秦。
踰淮涉泗掃荆闕，死龍鞭笞無完鱗。
日暮途窮快逆施，憤怒激烈忘君臣。
堂堂廟食幾千禩，一夕化作風中塵。
吳山落照秋風老，草木黤慘無餘春。
天道茫茫忽今古，世事渺渺如雲輪。
蘆中人，蘆中人，生爲公相死爲神。
何時拔刀斫鱠痛飲松江醇。
倉庚
作者：連文鳳
朝代：宋

誰將晚秋菊，染作新春衣。
立當花枝上，驚散群鳥飛。
一聲復一聲，聲聲如歔欷。
歔欷意何如，喬木空無依。
相呼入幽谷，今人交道非。
偶作·其一
作者：連文鳳
朝代：宋

春風躍馬看花時，肯信秋風鬢易衰。
富貴百年皆長物，老來方悔讀書遲。
偶作·其二
作者：連文鳳
朝代：宋

少年場屋苦奔波，每對書檠讀不多。
三十年來書好讀，可憐老眼費摩挲。
偶題
作者：連文鳳
朝代：宋

來到深山處士家，山前山後響繰車。
老夫不曉人間事，行遍西園看橘花。
八月病中
作者：連文鳳
朝代：宋

此病從何得，蹉跎過六年。
家貧無長物，藥債似隨肩。
衰颯形如鬼，清臞骨不仙。
死生俱一夢，吾自樂吾天。
六和塔訪陳右司
作者：連文鳳
朝代：宋

空山木落欲何歸，渺渺黄塵污客衣。
自嘆馮唐今已老，世無劉表孰堪依。
爐中丹火工夫淺，籬下文章氣燄微。
幸識貞元舊朝士，錢塘江上語殘暉。
冬日早行
作者：連文鳳
朝代：宋

客裏閒關去路賒，輕衫短帽朔風斜。
青霜委地疑行雪，紅葉成林當落花。
渡口馬嘶驚睡犬，田頭鹿過散饑鴉。
閉門無事日高起，誰似山中隠士家。
冬日晨興
作者：連文鳳
朝代：宋

開樓看雪坐，半榻著吟僧。
頑甚不知冷，唾來還欲冰。
空庭眠病鶴，凍壁立僵蠅。
鄰巷有貧者，曉炊猶未能。
參寥泉
作者：連文鳳
朝代：宋

習習竹風吹古井，點點苔花生斷綆。
寒泉不浸詩人脾，謾乞山僧潑春茗。
吠犬
作者：連文鳳
朝代：宋

爪牙淬霜戟，眼睛耀銅鈴。
輕獧更健捷，羣獸此最靈。
吠堯非無知，怪不類桀形。
一片愛主心，庸作警世銘。
哀哉乞憐者，摇尾偷餘齡。
呈趙侍郎
作者：連文鳳
朝代：宋

飄緲蓬壺隔俗塵，塵中日月易因循。
白駒皎皎猶空谷，秋水娟娟自美人。
何限溪山分曉夢，無情天地著閒身。
抱琴來問吟邊信，見說池塘草正春。
壬午觀火地
作者：連文鳳
朝代：宋

燒盡長安市上花，何時重見此繁華。
獨憐幾處堂前燕，失却新巢過別家。
壽林處士
作者：連文鳳
朝代：宋

人物推先輩，江湖姓字香。
今年方八十，此老不尋常。
道義襟期重，詩書氣味長。
顧余蒲柳質，那得似彭郎。
壽陳右司
作者：連文鳳
朝代：宋

白髮蒼顔半醉醒，衣冠洛社舊耆英。
誰能似此存高節，天欲留公相太平。
閒裏看山心共遠，老來讀易眼增明。
年年四月初三夜，簾外一痕新月生。
夏日池亭小憩
作者：連文鳳
朝代：宋

眼前無俗物，萬竹與千荷。
來此坐清晝，看風生白波。
閒心諸事省，靜耳一蟬多。
詩酒足消遣，其如長日何。
寄上虞周伯起縣尉
作者：連文鳳
朝代：宋

憶昔論文向酒邊，忽來二十二三年。
別離老淚深春水，今古閑愁積暮烟。
吟作南音懷越土，望窮東浦隔秦天。
夢魂不識曹娥渡，一紙相思寄客船。
寄仲寶上人
作者：連文鳳
朝代：宋

一笑簫韶曲未終，清風杖錫欲何從。
不隨輕絮飄流水，且作閒雲過別峰。
昭慶寺前鴉遶樹，餘杭山下鶴歸松。
人來今雨聞消息，見說維摩带病容。
寄友人
作者：連文鳳
朝代：宋

少年銳氣盡消磨，歲月相隨醉夢過。
今古悠悠交道變，江山渺渺俗人多。
絕絃應爲無知者，鼓瑟其如不好何。
從此詩筒頻寄取，鶑花時節莫蹉跎。
寄常州簿鄭宗仁
作者：連文鳳
朝代：宋

玉立蓬萊問淺深，仙裾不受海塵侵。
千年愛護神龍骨，萬里淒涼老鶴心。
夜月照愁低草色，秋風吹淚哭松陰。
錢塘流水情何限，誰采蘋花學越吟。
寄廬陵劉國博會孟先輩
作者：連文鳳
朝代：宋

吁嗟天地何夢中，魈魌日夜噓寒風。
萬物元氣銷鑠盡，文章千古無時窮。
先生驅文挾風雨，筆勢不停心自語。
頖池水暖芹正香，物換星移時不魯。
昔魯東門已無人，況今門外車馬塵。
飛塵著天黑如漆，靈光一點爭嶙峋。
新進少年競浮靡，粧點春妍學桃李。
貞元朝士已無多，不識伯淳堪愧死。
江空歲晚雪滿天，錢塘風景經幾年。
片言隻字落人世，至今識者猶能傳。
愧乏新詩送盤谷，恨別情多歌不足。
語言憔悴更可憐，故都寫作斷腸曲。
潸然老泪愁天津，銅駝巷陌荆棘深。
吳雲江樹黯無色，千里共此凄凉心。
昌黎博士頭已白，籍湜當年門下客。
俱是乾坤無用人，一見新詩重相憶。
噫嘻齋前烟雨凄，橫江老鶴今來歸。
我欲附之翎翅短，此情寄與東風飛。
寄悼浦江吳縣令清翁
作者：連文鳳
朝代：宋

曾於詩裏識清名，幾夜吟看婺女星。
番令宅前花未盛，延陵墓上草先青。
燈摇殘月佳人哭，碑立斜陽御史銘。
一紙哀歌和淚寄，山高水遠樹冥冥。
寄李閤舍
作者：連文鳳
朝代：宋

楚樹吳雲隔幾塵，相思兩地各傷神。
悠悠歲月多華髮，歷歷江山少故人。
苔屋不來今日雨，草池長夢舊家春。
便鴻爲問平安信，聊當西風寄白蘋。
寄林處士景初
作者：連文鳳
朝代：宋

詩書歲月久，到老未忘情。
一自文風變，長憂雅道輕。
時人空見忌，聖主舊知名。
更有孤高節，冰霜無此清。
寄桐廬李華甫
作者：連文鳳
朝代：宋

客裏光陰嘆白駒，青山何處故人疏。
花開花落難逢笑，潮去潮來莫寄書。
北海酒深時自醉，西湖水淺晚堪漁。
新詩忽見因相憶，何日携琴話起居。
寄生樹
作者：連文鳳
朝代：宋

嗟哉寄生樹，微根不自立。
矗矗棲林壑，森森動原隰。
本非梁棟材，唯有禽鳥集。
縱逃千斧侵，寧免寒暑襲。
一朝失所託，早暮不相及。
人生同此寄，百年一呼吸。
濕沫偷呴濡，疏漏强綴葺。
未能與物化，安悟此機入。
吾每歎吾生，憂思繼以泣。
託根非其所，舉世淪以習。
老枝年歲晚，病葉風雨急。
神山眇何許，瑶草不可拾。
寄送介夫城居
作者：連文鳳
朝代：宋

曾賦隠居圖，知君已定居。
移家重入市，引鶴自挑書。
烟雨生新夢，雲山護舊廬。
但令風浪靜，何處不堪漁。
對月懷故人
作者：連文鳳
朝代：宋

相思不成寐，風露夜漫漫。
明月此時好，故人何處看。
客愁盃酒盡，秋影一燈殘。
空羨樓前雁，欲飛無羽翰。
對蘭
作者：連文鳳
朝代：宋

藹藹抱幽姿，幽人得自怡。
愛之似君子，好不在花枝。
濁世已如許，香心終未衰。
窗前堪作伴，閒讀九歌詞。
小雪次北客韻
作者：連文鳳
朝代：宋

豐年佳瑞此先知，莫恨無多莫恨遲。
若使紛紛猶未已，梅花凍殺又多時。
山居
作者：連文鳳
朝代：宋

無名亦無利，非隠又非仙。
逐獸機心息，聞禽野性便。
俗淳猶近古，人老不知年。
此是山居樂，山中別一天。
山雲
作者：連文鳳
朝代：宋

去如斷雁失羣飛，來是高僧出定歸。
無去無來林下客，吟魂一片共依依。
己丑元宵
作者：連文鳳
朝代：宋

不因燈火有元宵，彊把時光慰寂寥。
十四年來無此興，三更踏月過河橋。
己卯中秋雨
作者：連文鳳
朝代：宋

南樓一夢已淒涼，好景難逢重感傷。
天上此時如白晝，人間何處有清光。
山河舊影雲俱黑，燈火新愁夜正長。
畢竟老蟾終古在，西風客鬢易蒼蒼。
庚子立春
作者：連文鳳
朝代：宋

又逢庚子歲，老景對韶華。
簷噪朝朝鵲，燈開夜夜花。
凄迷連月雨，冷落幾人家。
幸有新春酒，瓶中不用賒。
廢冢
作者：連文鳳
朝代：宋

零落誰家冢，烏鳶出土飛。
黄金知有屬，白骨竟無歸。
野鳥啼陰樹，行人弔夕暉。
蓋棺猶未定，何況此生微。
悼鶴爲楊彥禮賦
作者：連文鳳
朝代：宋

忽隨塵土化，不復此翩躚。
遺跡今猶在，主人時自憐。
晚風琴操外，殘月石牀邊。
幾夜夢中見，夢中疑是仙。
感春
作者：連文鳳
朝代：宋

賞心未足事多違，啼鳥聲聲怨夕暉。
客夢一番芳草歇，人生幾度落花飛。
病難爲別鄉情遠，老不禁愁酒力微。
猶記當年歌舞地，醉遊秉燭夜深歸。
慈烏
作者：連文鳳
朝代：宋

步出東南林，啞啞聞哀音。
哀音不堪聞，而有反哺心。
子母誰無情，爾情抑何深。
昔人稱爾孝，鳥中之曾參。
人於物最靈，奈何不如禽。
憶趙右之
作者：連文鳳
朝代：宋

羞見梅花照客身，梅花長好客長貧。
江天摇落年華晚，何處青山有故人。
招隠吟
作者：連文鳳
朝代：宋

碧澗清泉白石寒，神仙一往不可攀，蓬瀛縹緲非人寰。
天風高兮翔青鸞，欲往從之春花秋葉殘。
歸去來兮，畏途而惡灘。
歸去來兮，綠水與青山。
衣蓑笠箬，烟幌雲關。
揖許由，拉巢父，相與徜徉兮廣莫之間。
黄塵不飛兮白日閒，芝苓森森兮風露漫漫。
挽周明府公謹
作者：連文鳳
朝代：宋

彭澤歸來厭宦情，弁陽山下買山耕。
春風秋月供吟嘯，月夕風朝寄死生。
銘墓古人堪彷彿，著書心事更分明。
但能似此存清節，野史須還記姓名。
昌化道中
作者：連文鳳
朝代：宋

不因來此地，不識別山春。
幾處墳無主，多年樹有神。
聞猨驚落日，畏虎問行人。
忽到孤峰頂，白雲飛滿身。
春日田園雜興
作者：連文鳳
朝代：宋

老我無心出市朝，東風林壑自逍遥。
一犁好雨秧初種，幾道寒泉藥旋澆。
放犢曉登雲外壟，聽鶑時立柳邊橋。
池塘見說生新草，已許吟魂入夢招。
晚步
作者：連文鳳
朝代：宋

不知風露寒，深坐翠微間。
對酒秋花盡，看雲暝鶴還。
鐘聲黄葉寺，樵唱夕陽山。
安得吟身健，長隨白日閒。
智果寺拜東坡參寥遺像次韻
作者：連文鳳
朝代：宋

吾愛參寥子，遺偈寄真跡。
像貌儼如生，鈎畫宛若昔。
讀此一代文，令人百慮釋。
又愛東坡老，仙才逈飄逸。
吟哦月露章，飛奮風雨筆。
古寺遺清風，殘碑卧白日。
我來拜祠下，怡然若私覿。
和之詩與禪，詩禪機籟寂。
相對兩忘言，終朝不獲一。
徘徊走風廊，舂容坐苔石。
於心適有契，所得不患失。
禪空詩亦空，觀空莫觀色。
寥寥百載下，無此二騷客。
買酒爲招魂，欲招不可得。
暮秋雜興·其一
作者：連文鳳
朝代：宋

門巷多車馬，空齋掩半扉。
天時秋後變，人事日來非。
歲月銷英氣，風霜敝客衣。
誰知光景短，冉冉去如飛。
暮秋雜興·其七
作者：連文鳳
朝代：宋

老計笑空疏，清風一草廬。
閒門心跡在，仕籍姓名除。
曲唱貞元後，吟歸丙子初。
不言封禪事，誰識病相如。
暮秋雜興·其三
作者：連文鳳
朝代：宋

栖栖猶未定，去去復何求。
縱有劉伶酒，難消杜甫愁。
黑雲天易晚，紅葉樹多秋。
哀怨不堪聽，笛聲何處樓。
暮秋雜興·其二
作者：連文鳳
朝代：宋

自憐今老大，空憶舊歡娛。
翻覆看時事，艱危涉世途。
客身湘浦雁，歸夢越鄉鱸。
安得神仙術，行藏寄一壺。
暮秋雜興·其五
作者：連文鳳
朝代：宋

且說西湖事，未言東海枯。
悲風荒野大，落照廢城孤。
有句填詩債，無錢覓酒壚。
不堪重舉目，景物入秋殊。
暮秋雜興·其六
作者：連文鳳
朝代：宋

似隠還非隠，未能忘世情。
山河亡國恨，風雨客樓聲。
窮有天堪問，貧無地可耕。
桃源窅何處，目斷故秦城。
暮秋雜興·其四
作者：連文鳳
朝代：宋

西風離別泪，點點落清笳。
曲變猶莊舄，琴亡自瓠巴。
餘生空歲月，倦迹久塵沙。
顧影知何似，蒼蒼白露葭。
曉起
作者：連文鳳
朝代：宋

鐘聲廢早眠，倚棹過晴川。
半夜凉風起，一帆秋影懸。
僧聯聞雁句，僕請買魚錢。
每被人相問，誰家書畫船。
書齋夜坐
作者：連文鳳
朝代：宋

讀罷殘書聽雁聲，西風一榻一青燈。
老來清思渾如許，自笑前生莫是僧。
月夜獨坐
作者：連文鳳
朝代：宋

坐久不聞人語喧，風枝吹動宿禽翻。
幾家負却三更月，未到鐘聲已閉門。
有感
作者：連文鳳
朝代：宋

年來懶作少年狂，一枕功名屬夢鄉。
舉世相誇唐字學，幾人曾識漢文章。
自憐晚歲桑榆景，敢入春風桃李場。
到此相逢莫相笑，誰知臧穀兩亡羊。
東坡竹
作者：連文鳳
朝代：宋

眉山墓木拱，墨跡此淋漓。
風葉活欲動，霜根死不移。
老仙初畫處，元祐太平時。
直節有如此，何緣入黨碑。
枕易
作者：連文鳳
朝代：宋

身世相忘象外天，清風一枕幾千年。
有時默默焚香坐，閒看白雲心自玄。
林處士湖居
作者：連文鳳
朝代：宋

儒家生計薄，火後復何如。
白髮誰憐汝，青山自借居。
種花思舊業，對竹理殘書。
莫嘆今牢落，湖邊尚可漁。
歸燕
作者：連文鳳
朝代：宋

營巢生計失，餘恨更依依。
故國知何處，西風滿去衣。
花案空昨夢，柳巷竟殘暉。
欲問興亡事，無言各自飛。
流盃亭
作者：連文鳳
朝代：宋

流盃亭下水無聲，滿地牛羊野草腥。
何事當時貪宴會，至今帝醉未能醒。
湖上
作者：連文鳳
朝代：宋

東風殘柳舊烟青，不見長亭共短亭。
幾處王孫芳草地，胡僧相對坐看經。
湖上行春
作者：連文鳳
朝代：宋

踏破六橋楊柳烟，鄉心迢遞怯啼鵑。
好花歲歲仍相似，白髮星星不再玄。
囊裏有金堪一醉，瓢中無藥可千年。
遊人不管興亡事，但把笙歌閙彩船。
湖飲得天字
作者：連文鳳
朝代：宋

老來更上百花船，頼有湖光慰眼前。
兵後山川仍戀土，壺中日月不行天。
閒身適意隨鷗鷺，樂事何心問管弦。
盡醉無愁歸路晚，客樓只在廢城邊。
無題·其一
作者：連文鳳
朝代：宋

學書學劍兩茫然，空過浮生五十年。
擬向烟波深處住，王租已及釣魚船。
無題·其二
作者：連文鳳
朝代：宋

華轂高軒傲世塵，一枝筇竹喜相親。
精神我愧鴻都客，甲子誰同絳縣人。
悠遠山川終古在，鮮妍花草逐時新。
故交霜葉凋零盡，欲話當年記不真。
燒香
作者：連文鳳
朝代：宋

坐我以靈室，爐中一篆香。
清芬醒耳目，餘氣入文章。
微見五雲散，閒消半日長。
舊書重讀罷，風味更悠揚。
王昭君
作者：連文鳳
朝代：宋

使者相隨出漢宮，辭君上馬去匆匆。
只因自恃好顔色，不把金錢買畫工。
病後
作者：連文鳳
朝代：宋

一病忽半載，囊無挑藥資。
生逢千劫後，死較十年遲。
老色從侵面，閒愁併上眉。
惟餘清思在，瘦盡尚能詩。
破衣和尚
作者：連文鳳
朝代：宋

平生只布衲，渾似晚秋蓮。
當日住何寺，隨身著幾年。
懶將黄葉補，閒共白雲眠。
結屋吳山下，修行了宿緣。
秋懷·其一
作者：連文鳳
朝代：宋

草木一何情，榮悴皆有時。
颯颯凉風至，一夕失華滋。
壯士撫蕭晨，慷慨令心悲。
流光日以邁，西風生別離。
渺渺愁予懷，此懷誰能知。
秋懷·其七
作者：連文鳳
朝代：宋

陰陰陵上柏，離離陵上草。
樵兒與牧豎，躑躅陵上道。
蛻骨出榛莽，后土不愛寶。
衰蟬弔寂寞，寒蟾照枯槁。
白雲散同漫，西風不敢掃。
蓋棺千年後，既往不能保。
人生血肉軀，百年終醜老。
安得紫微書，遺我一火棗。
秋懷·其三
作者：連文鳳
朝代：宋

西北多陰風，日夜吹裳衣。
草蟲動機杼，札札鳴聲悲。
百憂彌中腸，歡樂復何時。
今日忽已逝，來日未可知。
且飲以狂藥，酩酊從所之。
秋懷·其二
作者：連文鳳
朝代：宋

天高正寥泬，深夜羣動閴。
秋聲從何來，淅瀝復蕭瑟。
須臾忽澎湃，愁思若悽惻。
罷琴試靜聽，紛紛鳴四壁。
有如賈少年，流涕重太息。
時事已凄凉，俛仰一今昔。
嗟余復何言，抱此長戚戚。
秋懷·其五
作者：連文鳳
朝代：宋

茫茫秋水波，灼灼芙蓉姿。
采之不盈匊，及此行樂時。
陽鳥來南翔，玄鳥將西歸。
羈旅獨牽營，泯默生窮思。
美人不可見，長歌以自怡。
秋懷·其八
作者：連文鳳
朝代：宋

娟娟誰家女，軋軋弄機杼。
買絲織未成，催租立當戶。
下機愁向人，顦顇不敢語。
泣涕走深山，深山更風雨。
秋懷·其六
作者：連文鳳
朝代：宋

季鷹真達士，棄宦歸東吳。
祿無盈寸榮，盎無升斗儲。
盤桓吳溪上，所樂只在魚。
懷組夸鄉里，佩印驕妻孥。
朝從高鳥翔，莫隨舜華枯。
富貴豈不好，不能少須臾。
朔風吹塵沙，出門皆畏途。
抱影廓獨倚，新榮非良圖。
秋懷·其四
作者：連文鳳
朝代：宋

漫漫秋夜長，夜長不能寐。
抱琴出中庭，月影落在地。
一彈復再彈，聲澹趣亦至。
誰家箏笛聲，紛紛亂人思。
音響何急促，忽忽無古意。
嗟哉鍾儀心，千古獨憔悴。
秋懷酬仇仁近見寄
作者：連文鳳
朝代：宋

西風一夕送殘蟬，老景情懷更惘然。
蘆荻病中秋瑟瑟，家山夢裏路綿綿。
空城點滴寒莎雨，故國凄迷斷礎烟。
待得鶴歸華表上，可堪人世又千年。
秋雨歎
作者：連文鳳
朝代：宋

秋雨何紛紛，百草凍欲爛。
曈矓不見日，黤曖猶未旦。
烟雲雜澒洞，霄壤雨漫漶。
阡陌何由分，涇渭不復判。
怒觸老木摧，響急猛獸散。
平陸魚鼈飛，行客鳥鼠竄。
田禾藜莠興，斗米衾裯換。
書生破茅屋，展轉長夜半。
此時蒼生憂，誰知幾百萬。
種菖蒲
作者：連文鳳
朝代：宋

此種即昌陽，稜稜九節長。
薜蘿不敢碧，窗戶自生香。
病眼看能醒，閒心覺漸凉。
余非學仙者，莫問引年方。
稻花
作者：連文鳳
朝代：宋

紛紛兒女花，爲人作顔色。
眼飽聊自慰，饑來不堪食。
此花不入譜，豈是凡花匹。
太陽麗天中，正氣從午得。
開此豐穰瑞，脫彼風雨厄。
始華郁而甘，未粲光已白。
我行田野間，舒嘯意自適。
田者告我言，樂歲茲可必。
但期一飽死，百年漫勞役。
端午
作者：連文鳳
朝代：宋

相傳楚俗試蘭湯，一枕南薰日正長。
門掩綠陰無箇事，起來燒過午時香。
簡李元暉
作者：連文鳳
朝代：宋

移棹方游霅，携琴又到杭。
溪山隨影轉，日月共貧忙。
何處依劉表，無人識子長。
世情已如此，客路獨堪傷。
籠中鳥
作者：連文鳳
朝代：宋

未是扶摇得意時，籠中日月且相依。
一身天地宜閒過，四面風塵莫遠飛。
老樹無枝空悵望，春山何處不知歸。
馮君愛取新毛羽，休向花前怨落暉。
紀夢
作者：連文鳳
朝代：宋

薰風一榻卧南窗，無事縈心暑亦凉。
半夜忽生鄉土夢，屋前屋後荔枝香。
紈扇
作者：連文鳳
朝代：宋

露冷飄零半幅紈，傷心不見女乘鸞。
歌殘春院桃花暖，愁殺秋庭木葉寒。
滿地飛塵何處避，舊時明月向誰看。
應思曾在君懷裏，一點恩情欲忘難。
綠珠
作者：連文鳳
朝代：宋

忍將死別季倫家，百丈樓前日色斜。
一片香魂隨笛散，却疑吹落玉梅花。
聞復先上人下世
作者：連文鳳
朝代：宋

滿腹貯韓文，僧中少似君。
行高臨死見，名重在生聞。
霜變北峰樹，猿啼下竺雲。
未知埋骨處，消得片香焚。
聽徐天民琴
作者：連文鳳
朝代：宋

閒堂風月深，自此出瑶琴。
爲我彈一曲，悠然生古心。
餘清分坐客，微響拂流禽。
世上是非耳，誰能知此音。
自在廬爲倪遜翁賦
作者：連文鳳
朝代：宋

翁也家何在，悠然天地間。
往來明月牖，坐卧白雲關。
晚歲有餘樂，誰人似此閒。
只爲清景惱，吟得鬢毛斑。
自笑
作者：連文鳳
朝代：宋

自笑儒冠不稱時，幾回堪笑復堪悲。
閒門事少知貧好，逆境愁多恨死遲。
勳閣麒麟無夢想，故山猿鶴有心期。
紛紛塵俗都如許，吟得詩成欲寄誰。
自題
作者：連文鳳
朝代：宋

每恨詩才短，吟來兩目昏。
雖然五七字，難似萬餘言。
雅道扶不起，苦心誰共論。
幾回風雨夜，哭殺杜陵魂。
菊
作者：連文鳳
朝代：宋

不用移春檻，西風滿客車。
行行無長物，粲粲只黄花。
晚色裝秋重，寒香引霧斜。
輦來尊俎處，有酒不須賒。
葛嶺廢第
作者：連文鳳
朝代：宋

此是歌鐘第，斯人去不還。
繁華一夢裏，風雨十年間。
紅葉自成徑，綠苔空掩關。
國亡家亦破，愁殺夕陽山。
董源山水圖爲北客賦
作者：連文鳳
朝代：宋

江南本是山水國，峽影峨雲插空碧。
世人愛畫不愛真，一幅生綃懸素壁。
董生好手畢宏上，意在筆先方落筆。
雲關岫幌掃層青，月浦烟汀寫修白。
縱橫瑣細分毫釐，變化幽冥絕痕迹。
滄江碣石忽破碎，片紙散漫留不得。
當年載入米家船，夜夜虹光八千尺。
新評信口誇天真，聲價祇今萬錢直。
流傳知落幾人手，神物護持入君室。
世間尤物能移人，莫看江南望江北。
虞美人
作者：連文鳳
朝代：宋

帳中對飲復高歌，飲罷歌殘淚雨多。
自是天將亡楚國，不因紅粉失山河。
蜜蜂
作者：連文鳳
朝代：宋

羣居崖谷間，不食人間食。
春風百花場，來往無虛日。
採花釀爲糧，倉廩自充實。
歘罹割裂殃，操戈窮入室。
何異誤國人，腹劍而口蜜。
試筆
作者：連文鳳
朝代：宋

誰遣毛州刺史來，閒窗終日共徘徊。
龍窺石澗新臨硯，鶴舞松烟乍試煤。
茅舍寒深題未遍，玉堂月冷夢空回。
笑予得爾渾無用，惆悵臨風寫八哀。
謝人惠梅花
作者：連文鳳
朝代：宋

惟有梅花不厭貧，花前笑語伴閒身。
老枝猶带深山雪，生意能回破屋春。
影待月來明戶牖，香隨風散惱比鄰。
寄余何限江南意，幾度相看憶故人。
讀史
作者：連文鳳
朝代：宋

滿道纍纍盡赭衣，含冤相語泣相隨。
不因今日身親見，只說先秦事可疑。
讀文丞相宋瑞詩·其一
作者：連文鳳
朝代：宋

宰相臨危不辱身，晉周惟有兩忠臣。
國亡八載身方死，今古更無第二人。
讀文丞相宋瑞詩·其二
作者：連文鳳
朝代：宋

身後聲名滿世間，孤魂萬里朔風寒。
何年得見忠臣傳，且把君詩當史看。
費壺天人一理堂
作者：連文鳳
朝代：宋

高高下下兩無窮，盡在壺天一色中。
俯仰不堪供一笑，何當相與問洪濛。
賦椰子吸月杯
作者：連文鳳
朝代：宋

殻似懸匏護玉房，誰人剖玉注天漿。
有時吞却杯中兔，带得長生藥氣香。
賦黑兔
作者：連文鳳
朝代：宋

昔日蟾宮擣藥時，桂花樹下影依依。
一朝誤落人間世，却被緇塵染素衣。
贈畫者
作者：連文鳳
朝代：宋

麒麟閣上十一人，斯人瑞世真麒麟。
雲臺功臣二十八，中興事業爭嶙峋。
或在生前或死後，藉藉聲名自不朽。
不知當時畫者誰，似此畫者當好手。
古今何代無人材，翕霍變化俱塵埃。
豈是畫師好手不復遇，豈是世無麟閣與雲臺。
虎頭燕頷今已矣，婢膝奴顔當愧死。
江湖人物何渺然，子當爲我走訪山林隠君子。
贈賣花湖妓
作者：連文鳳
朝代：宋

客來不惜買花錢，客醉青樓月在天。
欲盡樽前歌舞意，湖頭已有早開船。
贈趙主簿不語不食
作者：連文鳳
朝代：宋

本非學仙者，一日與仙期。
絕粒自無術，不言人謂癡。
倚筇看鶴語，分果飼猨饑。
何似歸山好，山中有紫芝。
贈隠士
作者：連文鳳
朝代：宋

不隠山林隠市廛，半生活計此書田。
可憐世上無揚子，誰識雄心在太玄。
趙司門成之新居
作者：連文鳳
朝代：宋

何必山巔共水涯，閑心幽遠此相宜。
喧無車馬紅塵少，樂有琴書白日遲。
晴檻倚風初柳處，夜燈聽雨正蛙時。
客來試問功名事，已付功名與酒巵。
載菊分題
作者：連文鳳
朝代：宋

不用移春檻，西風滿小車。
行行無長物，粲粲只黄花。
晚色裝秋重，寒香引霧斜。
輦來尊俎處，有酒不須賒。
送人入北求仕
作者：連文鳳
朝代：宋

南方有奇士，湖海聲獵獵。
功名志氣銳，不憚遠跋涉。
春風一片紙，區區無所挾。
持此欲取償，易於拾秋葉。
何以贈君言，勉哉耘其業。